sagorsarker/bangla-wikipedia huggingface dataset:
যৌনাসন

যৌনাসন বা যৌনাবস্থান এমন ধরনের শারিরীক আসন বা অবস্থানসমূহ যা মানুষ যৌনসঙ্গমের বা অন্যান্য যৌন ক্রিয়াকলাপ কালীন গ্রহণ করে থাকে। যৌন ক্রিয়াকলাপ সাধারণত অংশগ্রহণকারীদের ক্রিয়া সম্পাদন করার জন্য অবলম্বনকৃত অবস্থানসমূহ বর্ণনা করে থাকে। যদিও যৌনসঙ্গম সাধারণত একজন কর্তৃক অন্যজনের শরীরে প্রবেশের মধ্যে জড়িত, এবং যৌনাবস্থান সাধারণত অন্তর্ভেদী বা অনাভেদী যৌনক্রিয়ায় জড়িত।
সাধারণত তিন ধরনের যৌনসঙ্গম অনুশীলন করা হয়: যোনি সংসর্গ (যোনি প্রবেশ জড়িত), পায়ুসঙ্গম এবং মুখমৈথুন (বিশেষত মুখের সাহায্যে যৌনাঙ্গে উদ্দীপনা)। যৌনক্রিয়ায় যৌনাঙ্গে উদ্দীপনার অন্যান্য রূপগুলির মধ্যে রয়েছে একক বা পারস্পরিক হস্তমৈথুন, যা আঙুল বা হাত ব্যবহার করে বা কোনও ডিলডো বা ভাইব্রেটারের মতো ডিভাইস (যৌনখেলনা) দ্বারা ঘষতে বা প্রবেশ করতে পারে। এই সমস্ত ক্রিয়ায় পায়ুঘটিত হতে পারে। এমন অনেক যৌনাবস্থান রয়েছে যা অংশগ্রহণকারীরা গ্রহণ করতে পারে; কিছু লেখক যুক্তি দেখিয়েছেন যে যৌনাবস্থানের সংখ্যা মূলত সীমাহীন।
যৌন সারগ্রন্থগুলি সাধারণত যৌনাবস্থানের নির্দেশিকা উপস্থাপন করে, যার রয়েছে দীর্ঘ ইতিহাস। গ্রিকো-রোমান যুগে সামোসের ফিলাইনিয়দের রচিত একটি যৌন সারগ্রন্থে লিখেছিলেন, সম্ভবত হেলেনিস্টিক কালের (খ্রিস্টপূর্ব ৩য়–১ম শতাব্দী) একটি হেইতেরা (সৌজন্যে)। ধারণানুসারে ১ম থেকে ৬ষ্ঠ শতাব্দীতে রচিত বাৎস্যায়নের "কামসূত্র" যৌন সারগ্রন্থ হিসেবে খ্যাতিলাভ করেছে। বিভিন্ন যৌনাবস্থানের ফলে যৌন প্রবেশের গভীরতা এবং প্রবেশের দিক থেকে পার্থক্য দেখা দেয়। অনেকেই যৌনাবস্থানগুলিকে শ্রেণিবদ্ধ করার জন্য চেষ্টা করেছে। আলফ্রেড কিনসে ছয়টি প্রাথমিক অবস্থানকে শ্রেণিবদ্ধ করেছেন, প্রাথমিকভাবে পরিচিত ইউরোপীয় মধ্যযুগীয় লিপিতে যৌনাসন "স্প্যাকুলাম আল ফোডেরি" হিসেবে প্রকাশ করে, যা প্রায়ই "দ্য মিরর অব কোইটাস" বা "মৈথুনের আয়না" অথবা আক্ষরিক অর্থে "সঙ্গমকারীর আয়না" হিসেবে পরিচিত; যেটি ১৯৭০ সালে আবিষ্কৃত একটি ১৫ শতকের কাতালান লিপি।
এই আসনগুলি ভগাঙ্কুর, পায়ুপথ বা মুখের ভেতরে উত্থিত বস্তুর (যেমন, শিশ্ন, বন্ধনীযুক্ত কৃত্রিম শিশ্ন, প্লাগ বা অন্যান্য নীরন্ধ্র বস্তুসমূহ) অন্তর্নিবেশের সাথে জড়িত।
সর্বাধিক প্রচলিত যৌনাসন হল মিশনারি আসন। এই আসনে, সঙ্গীরা একে অপরের মুখোমুখি অবস্থান নেয়। এতে গ্রহণকারী সঙ্গী চিৎ অবস্থায় পা ছাড়িয়ে শায়িত থাকে এবং নিবিষ্টকারী সঙ্গী তার উপর। এই আসন এবং নিম্নলিখিত বৈচিত্র যোনিসঙ্গম বা পায়ুসঙ্গমের ক্ষেত্রে ব্যবহার হয়ে থাকে।
এই অবস্থানের অধিকাংশ যোনি এবং মলদ্বার উভয় পথে প্রবেশের জন্য ব্যবহার করা যেতে পারে।
পায়ুসঙ্গমকে সবচেয়ে ঝুঁকিপূর্ণ যৌনক্রিয়া বলা হয় পায়ুপথের সহজনশ্বরতার জন্য। পায়ুপথে যোনিপথের মত পিচ্ছিলতা না থাকায় পায়ুপথের টিস্যু সহজে ছিঁড়ে যায়, বিশেষ করে তখন যখন পায়ুপথে লুব্রিক্যান্ট না ব্যবহার করা হয়।‹› কনডম ছাড়া পায়ুসঙ্গম ঝুঁকিপূর্ণ হিসেবে বিবেচিত হয়, এবং সেইজন্যে স্বাস্থ্য বিষয়ক সংস্থাসমূহ যেমন বিশ্ব স্বাস্থ্য সংস্থা পায়ুসঙ্গম করার ক্ষেত্রে নিরাপদ যৌনতা অবলম্বন করতে বলে।
গর্ভধারণ হলো কোন যৌনতার সম্ভাব্য পরিণতি যেখানে শুক্রাণু কোষের সাথে যোগাযোগ করে (বিশেষ করে যোনি যৌন)। যাইহোক, যেকোন আসনের মাধ্যমেই গর্ভধারণ হতে পারে যেখানে তরল শুক্রাণু যোনির নির্দিষ্ট অঞ্চলে প্রবেশ করে। যদিও কিছু যৌন অভ্যাস অন্যগুলোর চেয়ে গর্ভাবস্থার জন্য সহজ আবার কোনোটি গর্ভনিরোধকের জন্য নিরাপদ।
শুঁটকি মাছ

সংরক্ষণের ব্যবস্থা না থাকলে তাজা মাছ সহজেই পচে যায়। খাদ্য সংরক্ষণের এক প্রাচীন পদ্ধতি হল খাদ্য শুকানো। শুঁটকি বা মাছকে রোদে শুকিয়ে সংরক্ষণ তেমনই একটি পদ্ধতি যাতে মাছকে রোদে রাখা হয় পানি অপসারণের জন্য। কারণ পানির কারণেই বিভিন্ন ক্ষুদ্রাতিক্ষুদ্র অনুজীব বেঁচে থাকে এবং মাছকে পঁচতে সহায়তা করে। খোলা জায়গায় বাতাস এবং রোদ ব্যবহার করে মাছকে শুকানোর প্রথা অনেক প্রাচীন কাল থেকেই চলে আসছে। সাধারণত পানিকে বাতাস, রোদ, ধোঁয়া ইত্যাদির সাহায্যে শুকানো হয় কিন্তু বরফ দ্বারা শুকানো পদ্ধতিতে খাদ্যকে প্রথমে বরফ করা হয় তারপর জল বের করা হয়। ব্যাকটেরিয়া, ইষ্ট এবং মোল্ড বেড়ে উঠার জন্য পানি প্রয়োজন এবং জলকে পরিপূর্ণ রূপে শুকানো হলে খাদ্য সংরক্ষণ করা সম্ভব।
মাছকে এভাবে সংরক্ষণ করার জন্য শুকানো, ধোঁয়ার ব্যবহার এবং লবণ পদ্ধতি ব্যবহার করা হয়। সবচেয়ে পুরনো এবং সহজ পদ্ধতি হল মাছকে বাতাস ও রোদে শুকানো। শুকনো মাছের আয়ুষ্কাল কয়েক বছর পর্যন্ত হতে পারে। এই পদ্ধতি সবচেয়ে সহজ, কমদামি এবং কার্যকর হয় অনুকূল আবহাওয়াতে। জেলে বা তার পরিবারের সদস্যরা এই কাজ সাধারণত করে থাকে এবং তা সহজেই বাজারজাত করতে পারা যায়।
বাংলাদেশের উপকূলীয় এলাকার প্রায় ৭.৩ মিলিয়ন লোক  প্রত্যক্ষভাবে বা পরোক্ষভাবে সামুদ্রিক মৎস্য আহরণ ও প্রক্রিয়াজাতকরণ কাজ করে জীবিকা নির্বাহ করে। খাদ্য থেকে প্রাপ্ত প্রাণীজ আমিষের প্রায় ৬০% আসে মৎস্য ও মৎস্যজাত খাদ্য থেকে। দেশের মানুষের বার্ষিক জনপ্রতি মাছের চাহিদা ২০.৪৪ কেজি। চাহিদার বিপরীতে বার্ষিক জনপ্রতি খাদ্য হিসাবে মাছ গ্রহণ ১৮.৯৪ কেজি অর্থাৎ ১.৫০ কেজি ঘাটতি থাকে। এই গ্রহণকৃত মাছের প্রায় ৫% আসে শুটকি থেকে। বছরে প্রায় ৫.৪৬ লক্ষ মেট্রিক টন মৎস্য আহরিত হয় সমুদ্র থেকে যার ২০% শুটকি হিসাবে প্রক্রিয়াজাতকরণ করা হয়। বাংলাদেশ থেকে (২০১১-১২) অর্থ বছরে প্রায় ৬২৩ মেট্রিক টন শুটকি বিদেশে রপ্তানি করা হয়। বাংলাদেশে (৮-১০) প্রজাতির সামুদ্রিক মাছ থেকে বাণিজ্যিকভাবে শুটকি তৈরি হয়। ১ কেজি শুটকি মাছ তৈরিতে প্রজাতিভেদে প্রায় (৩-৫) কেজি কাঁচা মাছ প্রয়োজন। উপকূলীয় জেলে সম্প্রদায়ের লোকজন সমুদ্র থেকে মাছ সংগ্রহ করে। বাংলাদেশে মূলত শীতকালে শুটকির প্রক্রিয়াজাতকরণ করা হয়। সাধরনত অক্টোরব থেকে এপ্রিল পর্যন্ত বাংলাদেশে শুটকি শুকানো হয়। উৎপাদিত শুটকি ১৫টি বিভিন্ন চ্যানেলের মাধ্যমে মূ্ল্য সংযোজিত হয়ে (৩-৬) ধাপ অতিক্রম করে ভোক্তার কাছে পৌঁছে ।বাংলাদেশের উৎপাদিত সামুদ্রিক শুটকির সবচেয়ে বড় অংশই তৈরী হয় কক্সবাজারে।
উৎপাদিত শুটকির প্রায় ৮০% তৈরী হয় সদর উপজেলার কুতুবদিয়া পাড়া এলাকার নাজিরারটেকে। নাজিরারটেকের শুটকি উৎপাদনকারী উদ্যোক্ত, শ্রমিক ও বিপণন কাজে জড়িত লোকের সংখ্যা প্রায় (৮,৫০০-৯,০০০) জন। প্রচলিত নিয়মে সুর্যালোক ব্যবহার করে শুটকি শুকানো হচ্ছে। দীর্ঘমেয়াদে সংরক্ষণের জন্য শুটকির প্রক্রিয়াজাতকরণ কালে বিভিন্ন প্রকার ক্ষতিকর কেমিক্যাল বা কীটনাশক ব্যবহার করে। আর জেনে বা না জেনে এই শুটকি খাদ্য ̈হিসেবে গ্রহণ করলে মানুষের শরীরে খুবই ক্ষতিকর রোগের সৃষ্টি করে।
কেন ব্যারিংটন

কেনেথ ফ্রাঙ্ক ব্যারিংটন (; জন্ম: ২৪ নভেম্বর, ১৯৩০ - মৃত্যু: ১৪ মার্চ, ১৯৮১) বার্কশায়ারে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। তবে, কেন ব্যারিংটন নামে ক্রিকেট বিশ্বে অধিক পরিচিত ছিলেন তিনি। ইংল্যান্ড ক্রিকেট দলের অন্যতম সদস্য ছিলেন তিনি।
দলে তিনি মূলতঃ ডানহাতি ব্যাটসম্যান হিসেবে অবস্থান করলেও মাঝে-মধ্যে লেগ-স্পিন বোলিংয়ে পারদর্শী ছিলেন। এছাড়াও, কাউন্টি ক্রিকেটে সারে দলের পক্ষে খেলেন।
পার্সি ও উইনিফ্রেড দম্পতির জ্যেষ্ঠ সন্তান ছিলেন কেন ব্যারিংটন। রয় ও কলিন নামে তার দুই ভাই এবং শিলা নাম্নী এক বোন ছিল। ব্রিটিশ সেনাবাহিনীতে সৈনিক হিসেবে ২৮ বছর কর্মজীবন অতিবাহিত করেন পার্সি ব্যারিংটন। তন্মধ্যে রয়্যাল বার্কশায়ার রেজিম্যান্টে ২৪ বছর কাজ করেন। প্রথম বিশ্বযুদ্ধসহ সমগ্র কর্মজীবনে অনেকগুলো পদক লাভ করেন পার্সি। পার্সি ক্রিকেটার হিসেবেও পরিচিত ছিলেন। বার্কশায়ারের রিডিং এলাকায় অবস্থিত ব্রোক ব্যারাকে অফিসারদের মেসে থাকা অবস্থায় কেন ব্যারিংটন জন্মগ্রহণ করেন। রেজিম্যান্টাল ক্রিকেট দলের পক্ষে অল-রাউন্ডার হিসেবে অংশগ্রহণ করতেন। সন্তানদেরকে শৈশবকালেই এক টুকরো কাঠ দিয়ে ব্যাট তৈরি করে ক্রিকেট খেলা শেখাতেন। পেশাদার ক্রিকেটার থাকা অবস্থায় তিনি নিয়মিতভাবে তার খেলা দেখার জন্য টিকেট দিতেন।
ক্রিকেট খেলার প্রতি সুগভীর একাগ্রতা পোষণ ও রক্ষণাত্মক ইনিংস খেলার জন্য দরুণভাবে পরিচিতি পেয়েছেন। ১৯৫০-এর দশক থেকে ১৯৬০-এর দশক পর্যন্ত প্রথম-শ্রেণীর ক্রিকেটে সারে কাউন্টি ক্রিকেট ক্লাবের প্রতিনিধিত্ব করেন। তবে, ক্রিকেটের বিভিন্ন স্তরে তার ব্যাটিং গড়ে বৈচিত্র্যতা লক্ষ্য করা যায়। কাউন্টি চ্যাম্পিয়নশীপে ৩৯.৯৭, প্রথম-শ্রেণীর ক্রিকেটে ৪৫.৬৩, টেস্ট ক্রিকেটে ৫৮.৬৭ এবং অস্ট্রেলিয়ার বিপক্ষে তার ব্যাটিং গড় ৬৩.৯৬। বিশ্বযুদ্ধ পরবর্তীকালে যে-কোন ইংরেজ ব্যাটসম্যানের তুলনায় শীর্ষে।
১৯৬০ সালে বার্বাডোসের ব্রিজটাউনে ওয়েস্ট ইন্ডিজের বিরুদ্ধে নিজের প্রথম শতরান করেন। ১৯৬৪ সালে ওল্ড ট্রাফোর্ডে অনুষ্ঠিত চতুর্থ টেস্টে ২৫৬ রান তোলেন যা বিশ্বযুদ্ধোত্তর অস্ট্রেলিয়ার বিপক্ষে সর্বোচ্চ। প্রথম ইংরেজ ক্রিকেটার হিসেবে ওল্ড ট্রাফোর্ড, এজবাস্টন, হেডিংলি, লর্ডস, ট্রেন্ট ব্রিজ ও ওভালে শতক লাভ করেছেন।
অস্ট্রেলিয়া সফরে ১৯৬৮ সালে হৃদযন্ত্রের ক্রিয়ায় আক্রান্ত হবার ফলে টেস্ট ক্রিকেট থেকে নিজেকে বিরত রাখেন। এরপর ১৯৭৫ থেকে ১৯৮১ সালের মধ্যে ইংল্যান্ড দল নির্বাচকসহ সফরে নিয়মিতভাবে দলীয় ম্যানেজার ছিলেন। ১৪ মার্চ, ১৯৮১ তারিখে ওয়েস্ট ইন্ডিজ সফরে দ্বিতীয়বারের মতো হৃদযন্ত্রের ক্রিয়ায় আক্রান্ত হয়ে দেহাবসান ঘটে তার।
ছানি

ছানি হলো চোখের এমন একটি সমস্যা বা অসুখ যেখানে চোখের লেন্স অস্বচ্ছ বা ঘোলা হয়ে যায়, ফলে দেখতে অসুবিধা হয়।
চোখে ছানি প্রধানত চারটি কারণে হতে পারে :
বয়স বৃদ্ধির সাথে সাথে মানুষের শরীরে বিভিন্ন জটিল জৈব-রাসায়নিক পরিবর্তন হতে থাকে। এর প্রভাবে চোখের লেন্স আস্তে আস্তে অস্বচ্ছ হয়ে দৃষ্টিতে প্রতিবন্ধকতা সৃষ্টি করে। দৃষ্টি শক্তির এই অসুবিধা যদি স্বল্প পরিমানে থাকে, তবে চশমা ব্যবহারের মাধ্যমে কিছুদিন চালিয়ে নেয়া যেতে পারে। ছানি ধীরে ধীরে পরিপক্ব হতে থাকে এবং একটা নির্দিষ্ট সময় পর অপারেশনের মাধ্যমে ছানি অপসারন করতে হয়।
ছানি কতটা পরিপক্ব তার উপর ভিত্তি করে একে তিনভাগে ভাগ করা হয় :
শরীরের যেসব অসুখের প্রভাবে চোখে ছানি পড়তে পারে :
মূল অসুখটাও চোখে, যার প্রভাবে পরবর্তীতে ছানি পড়তে শুরু করে :
যে চোখে আঘত লেগেছে, সেই চোখেই ছানি পড়ার সম্ভাবনা থাকে। তাই একচোখে ছানি পড়ার এটা অন্যতম কারণ। চোখের ভেতরে কিছু ঢুকে গেলে, ভারী কোন বস্তুর দ্বারা আঘাত পেলে, অবলোহিত রশ্মি বা অন্য কোন বিকিরনের (X-ray) ফলে এধরনের ছানি পড়তে পারে।
ছানি পড়ার কারণ যাই থাকুক, চশমা দিয়ে যদি দৈনন্দিন কাজ করা না যায় তাহলে অপারেশন করে ছানি অপসারন করতে হবে। প্রধানত তিন ধরনের অপারেশন করা হয়ে থাকে :
এটা সর্বাধুনিক প্রযুক্তি, এখানে খুবই ছোট ছিদ্রের মাধ্যমে ছানি অপসারন করা হয়। এরপর কৃত্রিম লেন্স (Foldable Intra-Ocular Lens) সংযোজন করা হয়। এই পদ্ধতির সুবিধা হল : চোখে সেলাই দেবার প্রয়োজন সাধারনত পড়ে না, রোগী দ্রুত আরোগ্য লাভ করে এবং অপারেশন পরবর্তী জটিলতা হওয়ার সম্ভাবনা খুবই কম। অত্যন্ত দামী ফ্যাকো মেশিন এবং এটা চালানোর জন্য প্রশিক্ষণ ও দক্ষতা প্রয়োজন, তাই এই অপারেশন কিছুটা ব্যয়বহুল।
এই পদ্ধতিতে চোখের সাদা অংশে বিশেষভাবে কেটে সেই পথে ছানি বের করে আনা হয়। তারপর কৃত্রিম লেন্স (Foldable or Rigid Intra-Ocular Lens) সংযোজন করা হয়। কাটা স্থানটি খুবই ছোট হওয়ায় এবং কাটার সময় বিশেষভাবে ভালবের মত ব্যবস্থা রাখা হয় বলে কাটা স্থানে সেলাই দেয়ার প্রয়োজন পড়ে না।
এক্ষেত্রে চোখের স্বচ্ছ কর্নিয়া ও সাদা অংশ (Sclera) এর মাঝ বরাবর কেটে ছানি বের করে আনা হয়। তারপর কৃত্রিম লেন্স (Foldable or Rigid Intra-Ocular Lens) সংযোজন করা হয়। কাটা স্থানটি সেলােই দিয়ে আটকে দেয়া হয়।
২৫০০ বছর পূর্বে খ্রিস্টপূর্ব ৫ম শতাব্দীতে প্রাচীন ভারতের আয়ুর্বেদিক চিকিৎসক সুশ্রুত ,সুশ্রুত সংহিতা ছানির শল্যচিকিৎসার প্রথম বর্ণনা করেন। ফলো-আপ চিকিৎসার মধ্যে রয়েছে চোখের ব্যান্ডেজ করা এবং উষ্ণ মাখন দিয়ে চোখ ঢেকে রাখা।
২৯ খ্রিস্টাব্দে প্রাচীন রোমে ছানি এবং তাদের চিকিৎসার উল্লেখ ল্যাটিন বিশ্বকোষবিদ আউলাস কর্নেলিয়াস সেলসাসের রচনা ডি মেডিসিনে পাওয়া যায়। রোমান যুগে চোখের অস্ত্রোপচারের প্রত্নতাত্ত্বিক প্রমাণও রয়েছে।
২য় শতাব্দীর বিশিষ্ট গ্রীক চিকিৎসক, সার্জন এবং দার্শনিক পারগামনের গ্যালেন, আধুনিক ছানি অস্ত্রোপচারের মতো একটি অপারেশন করেছিলেন।গ্যালেন একটি সুই-আকৃতির যন্ত্র ব্যবহার করে চোখের ছানি-আক্রান্ত লেন্স অপসারণ করার চেষ্টা করেছিলেন।
মুসলিম চক্ষুরোগ বিশেষজ্ঞ আম্মার আল-মাওসিলি, তার দ্য বুক অফ চয়েস ইন অফথালমোলজিতে, প্রায় ১০০০ সালে লিখিত, রোগীর উপর পরীক্ষা করার সময় তার একটি সিরিঞ্জের উদ্ভাবন এবং ছানি নিষ্কাশনের কৌশল সম্পর্কে লিখেছেন।
১৪২৮ সালে আবিথর ক্রেসকাস, একজন ইহুদি চিকিত্সক এবং আরাগনের ক্রাউনের জ্যোতিষী,আরাগনের রাজা দ্বিতীয় জন এর ছানি অপসারণ করে, তার দৃষ্টিশক্তি পুনরুদ্ধার করেছিলেন
ফিলিস্তিনে ব্রিটিশ অনুশাসন

ফিলিস্তিনে ব্রিটিশ অনুশাসন ছিল একটি আইনি অনুমোদন। এটি মুড্রোসের যুদ্ধবিরতির পূর্বের উসমানীয় সাম্রাজ্যের নাবলুস, এক্রে সানজাক, বৈরুত ভিলায়েতের দক্ষিণ অংশ এবং জেরুজালেম মুতাশরিফাতের প্রশাসনের জন্য প্রণীত হয়। ১৯২২ সালের ২৪ জুলাই লীগ অব নেশনসের কাউন্সিলে মেন্ডেটের খসড়া অনুমোদিত হয়। সম্পূরক হিসেবে ১৯২২ সালের ১৬ সেপ্টেম্বর ট্রান্সজর্ডান মেমোরেন্ডাম প্রণীত হয়েছিল। লুসানের চুক্তি কার্যকর হওয়ার পর ১৯২৩ সালের ২৯ সেপ্টেম্বর এটি কার্যকর হয়। ১৯৪৮ সালের ১৪ মে মধ্যরাতে এই মেন্ডেট সমাপ্ত হয়।
কোভেনেন্ট অব দ্য লীগ অব নেশনসের ২২ অনুচ্ছেদ ও সান রেমো প্রস্তাবের উপর ভিত্তি করে এই দলিল প্রস্তুত করা হয়। এই মেন্ডেটের মাধ্যমে উসমানীয় সিরিয়ার দক্ষিণ অংশে ব্রিটিশ শাসন আনুষ্ঠানিক করা হয়।
নিজেদের পায়ে দাড়ানোর আগ পর্যন্ত ১৬ শতাব্দী থেকে উসমানীয় সাম্রাজ্যের শাসনাধীন মধ্যপ্রাচ্যের অঞ্চলগুলো পরিচালনার জন্য লীগ অব নেশনসের মেন্ডেটসমূহ গঠন করা হয়েছিল। মেন্ডেটের অধীনে ইহুদিদের জাতীয় আবাসভূমির জন্য ফিলিস্তিন এবং ব্রিটিশদের অধীন হাশেমি পরিবার শাসিত আধা-স্বায়ত্তশাসিত ট্রান্সজর্ডান গঠন করা হয়।
যৌন আসক্তি

যৌন আসক্তি হল নেতিবাচক ফলশ্রুতি সত্ত্বেও যৌন কর্মকাণ্ডে বাধ্যতামূলকভাবে যুক্ত থাকা। ডাক্তারি রোগ নির্ণয়ের ক্ষেত্রে, আসক্তিকে ভুলবশত যৌন নির্ভরশীলতা বলা হয়ে থাকে, এবং উপরন্তু এটি একটি মতবাদনির্ভর বিষয়কে নির্দেশ করে যেটি সেসব লোকদেরকে বোঝাতে ব্যবহৃত হয়, যারা তাদের যৌন বাসনা, আচরণ এবং এ সম্পর্কিত চিন্তাচেতনাকে নিয়ন্ত্রণ করতে অক্ষম। যৌন আসক্তি সম্পর্কিত অন্যান্য রোগ নির্ণায়ক যৌন আচরণসমূহ হলঃ হাইপারসেক্সুয়ালিটি, সমস্যাপ্রবণ ইন্টারনেট পর্নোগ্রাফি ব্যবহার, ইরোটোম্যানিয়া, নিম্ফোম্যানিয়া, স্যাটাইরিয়াসিস, ডন জুয়ানিজম বা ডন জুয়ানিটিজম এবং প্যারাফিলিয়া-সম্পর্কিত সমস্যাসমূহ। 
দ্য ইউরোপিয়ান পাবলিক হেলথ এ্যাসোসিয়েশনের মতে, যৌনমিলনে সামর্থ্যবান পূর্ণবয়স্ক সুস্থ কোন ব্যক্তি যদি সপ্তাহে ৭ বারের অধিক যৌন কর্মকাণ্ডে সক্রিয়ভাবে সম্পৃক্ত হয় তবে তার উক্ত যৌন চাহিদা যৌন আসক্তি বলে গণ্য হবে।
বিশখালী নদী

বিশখালী নদী বাংলাদেশের দক্ষিণ-পশ্চিমাঞ্চলের ঝালকাঠি ও বরগুনা জেলার একটি নদী। নদীটির দৈর্ঘ্য ১০৫ কিলোমিটার, গড় প্রস্থ ৭৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিষখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬০।
বিশখালী নদীটি ঝালকাঠি জেলার ঝালকাঠি সদর উপজেলার গাবখান ধানসিঁড়ি ইউনিয়ন এলাকায় প্রবহমান সুগন্ধা নদী হতে উৎপত্তি লাভ করেছে। অতঃপর এই নদীর জলধারা রাজাপুর, কাঁঠালিয়া ও বেতাগী উপজেলা অতিক্রম করে বরগুনা জেলার পাথরঘাটা উপজেলার পাথরঘাটা ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
বিশখালী নদীটি অত্যন্ত খরস্রোতা নদী। ঝালকাঠি জেলায় এসে নদীটি বড় বাঁক নিয়ে বরগুনা জেলার মধ্যভাগ দিয়ে প্রবাহিত হয়ে বঙ্গোপসাগরে গিয়ে পড়েছে। গতিপথের প্রথম ৩০ কিমি এর গড় প্রস্থ হল ১ কিমি। পরবর্তি ৬৬ কিমি এই নদীর গড় প্রস্থ প্রায় ২ কিমি। এর গড় গভীরতা ১৬ মিটার। কাউখালি এবং গাবখান খালের মাধ্যমে মধুমতি এবং কচা নদীর পানি বিষখালী নদীতে প্রবাহিত হয়েছে। জোয়ারভাটা এই নদীতে সক্রিয়। সমুদ্রতটের খুব কাছে হওয়ায় এই নদীর পানিতে লবনাক্ততার অস্তিত্ব পাওয়া যায়। বিষখালীর দুইটি শাখা নদী খাগদোন খাল ও বদনখালি খাল।
আদিরসাত্মক সৃষ্টিকর্ম

আদিরসাত্মক সৃষ্টিকর্ম বা কামোদ্দীপক সৃষ্টিকর্ম বলতে যৌনকামনা উদ্রেককারী শিল্প বা সাহিত্যকর্মকে বোঝায়৷ চিত্রাঙ্কন, ভাস্কর্য, আলোকচিত্র, নাটক, চলচ্চিত্র, সঙ্গীত অথবা সাহিত্য, ইত্যাদিসহ আদিরসাত্মক শিল্পের সকল শাখাই যৌনকামনা উদ্দীপক বিষয়বস্তু চিত্রিত করতে সক্ষম। কিছু সমালোচক পর্নোগ্রাফিকে এক প্রকার আদিরসাত্মক সৃষ্টিকর্ম বলে মনে করেন, কিন্তু অনেকে একে ভিন্ন বলে মনে করেন। উচ্চ-শিল্প আকাঙ্ক্ষা রয়েছে, যদিও বাণিজ্যিক পর্নোগ্রাফির সাথে এর বৈশিষ্ট্যগত পার্থক্য বিদ্যমান। আরেকটি বিভাগ হল অপেশাদার পর্নোগ্রাফি, যা অ-বাণিজ্যিক কাজের অর্ন্তভূক্ত। ইরোটিক সাহিত্য এবং ইরোটিক ফটোগ্রাফি তাদের নিজস্ব ধারায় পরিণত হয়েছে। গে পর্নোগ্রাফি, লেসবিয়ান ইরোটিকা, মহিলাদের ইরোটিকা, বন্ডেজ ইরোটিকা, মনস্টার ইরোটিকা এবং টেন্যাকল ইরোটিকা সহ বেশ কয়েকটি সাবজেনারেও ইরোটিকা বিদ্যমান।
"কিউরিওসা"" হল কৌতূহল বা বিরলতা, বিশেষ করে অস্বাভাবিক বা কামোদ্দীপক বই। প্রাচীন পুস্তক ব্যবসায়, পর্নোগ্রাফিক সৃষ্টিকর্মগুলি প্রায়ই "কিউরিওসা", "ইরোটিকা" বা "ফেসটিয়া"-এর অধীনে তালিকাভুক্ত করা হয়।
প্রায়ই ইরোটিকা ও পর্নোগ্রাফির মধ্যে পার্থক্য দেখা যায়, যদিও কিছুসংখ্যক দুইটির মধ্যে পার্থক্য নির্দেশ করে না।
অজাতশত্রু

অজাতশত্রু () বা অজাতসত্তু () হর্য্যঙ্ক রাজবংশের রাজা ছিলেন, যিনি ৪৯২ খ্রিস্টপূর্বাব্দ থেকে ৪৬০ খ্রিস্টপূর্বাব্দ পর্যন্ত মগধ শাসন করেন। তাঁর শাসনকালে হর্য্যঙ্ক রাজবংশের শাসন সর্বাধিক বিস্তৃত হয়।
অজাতশত্রু হর্য্যঙ্ক রাজবংশের রাজা বিম্বিসার ও কোশল রাজকন্যা চেলেনার পুত্র ছিলেন।
৯২ খ্রিস্টপূর্বাব্দে গৌতম বুদ্ধের প্রতি ঈর্ষাপরায়ণ বৌদ্ধ ভিক্ষু দেবদত্তের প্ররোচনায় অজাতশত্রু বুদ্ধ ও বৌদ্ধ ধর্মের পৃষ্ঠপোষক বিম্বিসারকে হত্যার চেষ্টা করেন। বুদ্ধের মতাদর্শে বিশ্বাসী বিম্বিসার এই ঘটনায় তাঁর পুত্রকে ক্ষমা করে দেন। কিন্তু পুনরায় দেবদত্তের প্ররোচনায় অজাতশত্রু বিম্বিসার ও তাঁর উপদেষ্টামণ্ডলীকে গৃহবন্দী করে নিজেকে মগধের শাসক হিসেবে ঘোষণা করেন। ৪৯১ খ্রিস্টপূর্বাব্দে গৃহবন্দী অবস্থায় বিম্বিসারের মৃত্যু ঘটে। এই সময় দেবদত্তের প্ররোচনায় তিনি গৌতম বুদ্ধকে হত্যার চেষ্টা করেন। পিতার মৃত্যুর পর অনুশোচনায় দগ্ধ অজাতশত্রু শান্তিলাভের আশায় বিভিন্ন ধর্ম উপদেষ্টা ও দার্শনিকের শরণাপন্ন হন। কিন্তু তাঁদের উপদেশে শান্তিলাভে ব্যর্থ হয়ে রাজবৈদ্য জীবকের উপদেশে গৌতম বুদ্ধের শরণাপন্ন হলে বুদ্ধ তাঁকে সামঞ্ঞফলসুত্ত ব্যাখ্যা করেন।
বিম্বিসারের বন্দীত্ব ও মৃত্যুর ঘটনায় ক্রুদ্ধ কোশল রাজ প্রসেনজিৎ একদা উপহার হিসেবে প্রদত্ত কাশী রাজ্য পুনরায় নিজের অধীনে নিয়ে নিলে অজাতশত্রু কোশল রাজ্যের বিরুদ্ধে যুদ্ধ ঘোষণা করেন। প্রথম যুদ্ধে তিনি বিজয়ী হলেও পরের যুদ্ধে পরাজিত হন। কিন্তু গৌতম বুদ্ধের মতাদর্শে বিশ্বাসী প্রসেনজিৎ তাঁকে মুক্ত করে তাঁর কন্যা বজিরাকে তাঁর সাথে বিবাহ দিয়ে যৌতুক হিসেবে কাশী রাজ্য ফিরিয়ে দেন।
বুদ্ধঘোষের বর্ণনা অনুযায়ী, গঙ্গা নদীর তীরবর্তী একটি বন্দর এলাকার অর্ধেক অংশ অজাতশত্রুর অধিকারে এবং অর্ধেক অংশ বৃজি মহজনপদের অধিকারে ছিল। এই বন্দরের নিকটবর্তী একটি পাহাড়ে প্রাপ্ত গন্ধভাণ্ড নামক এক ধরনের সুগন্ধী দ্রব্যের অধিকার নিয়ে মগধ ও বৃজি মহজনপদের মধ্যে বিবাদ শুরু হয়। বেশ কয়েক বার অজাতশত্রুর পূর্বেই লিচ্ছবিরা সম্পূর্ণ গন্ধভাণ্ড অধিকার করে নিজের দেশে চলে গেলে অজাতশত্রু প্রতিশোধ নেওয়ার শপথ করেন। দীঘনিকায়ের মহাপরিনিব্বানসুত্ত অনুসারে, তিনি তাঁর মন্ত্রী বস্সকারকে গৌতম বুদ্ধের নিকট প্রেরণ করে লিচ্ছবিদের পরাজিত করার উপায়ের সন্ধান করতে বলেন। গৌতম বুদ্ধ মত দেন যে, যতদিন লিচ্ছবিরা যতদিন সম্মিলিত ভাবে রাজনৈতিক পরিস্থিতি সম্বন্ধে আলোচনা করে একত্রিত ভাবে মতগ্রহণ করবেন, নিজের দেশের আইন ও জৈষ্ঠ্যদের উপদেশ মেনে চলবেন, নারীদের বিরুদ্ধে কোন হিংসামূলক অপরাধে জড়িত থাকবেন না, ধর্মস্থান ও অর্হতদের সম্মান করবেন,। ততদিন কোন বৈদেশিক শক্তি তাঁদের কোন ক্ষতি করতে পারবে না। এই উপদেশের ফলে অজাতশত্রু এরপর সামরিক শক্তির বদলে লিচ্ছবিদের মধ্যে বিভেদ সৃষ্টির চেষ্টা করে সফল হন এবং মগধের সেনা বৃজি মহজনপদ অধিকার করতে সক্ষম হয়।
বার্নাট মেত্‌জে

বার্নাট মেত্‌জে ( , ; ১৩৪০ – ১৪১৩) একজন কাতালান মানবতাবাদী লেখক এবং অনুবাদক। তার লেখা "লো সোম্‌নি"র (১৩৯৯) এর জন্য তিনি সর্বাধিক পরিচিত ও জনপ্রিয়। তিনি কাতালান সাহিত্যজগতের প্রথম মানবতাবাদী লেখক। চৌদ্দ শতকের শ্রেষ্ঠ কাতালান গদ্যকার তিনি। তার বুদ্ধিমত্তাপূর্ণ এবং বিদ্রুপাত্মক লেখনী প্রকারান্তরে কাতালান নবজাগরণের সূচনা করে।
আরাগনের প্রথম জেমসের সভায় তার এক বিশেষ স্থান ছিল এবং কিছু সমস্যার সম্মুখীন হলেও আরাগনের মার্টির পক্ষেও তিনি কাজও করেন।
প্রভেন্স, পেট্র্যার্খ এবং "দে ভেতুলা" প্রভৃতি কর্তৃক তিনি প্রভাবিত ছিলেন। ওভিড এবং রিচার্ড দে ফার্নিভাল - এদের কর্তৃকও তিনি প্রভাবিত ছিলেন।
তিনি কাতালান সাহিত্যে নবজাগরণের সূত্রপাত করেন। তার বহুমুখী লেখা অনেকটা পঞ্চদশ শতক ছাপিয়ে গিয়েছিল, চৌদ্দ শতকের লেখনীর ধাঁচ থেকে যা ছিল সম্পূর্ণ ভিন্ন। এই কারণে তাকে উদ্ভাবকও বলা হয়। লাল, ভিসেন্টে ফেরের, অ্যান্টনিও ক্যানালেস বা এইক্সিমিনিস প্রমুখ সমসাময়িকদের সাথে লেখার উপাদানের আদান-প্রদান সত্ত্বেও তার লেখনী যেন এক অন্য ধরাণার ছিল।
তার প্রথমদিকের কাজগুলোর মধ্যে আছে "বুক অব ফরচুন অ্যান্ড প্রুডেন্স" (১৩৮১), "সার্মন হিউমোরাস প্যারোডি" এবং ওভিডের দ্বিতীয় লাতিন কবিতার বই "দ্য ভেতুলা"র অনুবাদ।
১৩৮১ সালে বার্নাট মেত্‌জে "দ্য বুক অব ফরচুন অ্যান্ড উইসডম" বইটি রচনা করেন। এটি এক ধরনের রূপক কবিতা ছিল যার প্রথম আট পদ্যাংশ মধ্যযুগীয় অনুবাদের মতন করে ঐশ্বরিক দূরদর্শিতার উপর প্রশ্ন করে। এখানে রূপকভাবেই ভাগ্য নামের দ্বীপে গিয়ে তিনি জানতে পারেন যে সৃষ্টিকর্তা দুর্ভাগ্যকে পাঠান এক ধরনের পরীক্ষা হিসেবে, যা মানুষের নিরীহতা এবং গুণাবলীকে বের করে আনে।
তিনি ডেকামেরনের শেষ উপন্যাস "ওয়াল্টার অ্যান্ড গ্রীসিল্ডা"র অনুবাদও করেছিলেন। এটি ছিল মধ্যযুগীয় সাহিত্যের অন্যতম সেরা কাজ, যদিও বার্নাট মেত্‌জে "দ্য গ্রীসিল্ডা"র লাতিন অনুবাদ পেট্র্যার্খ থেকে অনুবাদ করেছিলেন। তিনিই প্রথম কাতালান হিসেবে এর অনুবাদ করেন।
তার শ্রেষ্ঠ কাজ ছিল ১৩৯৯ সালে লেখা "লো সোম্‌নি" (বাংলা ভাষায় অর্থঃ "স্বপ্ন")। জেল থেকে ছাড়া পাবার অল্পকিছুকাল পরেই তিনি এর রচনা করেন। এখানে প্রথম জনের প্রায়শ্চিত্তমূলক কাহিনী বিধৃত হয়েছে।
এখানে স্বপ্নের মধ্যেই একজন চিকিৎসক লেখক এবং প্রথম জনের ভূতের মধ্যে কথা বলেন। মূলত উত্তম পুরুষে লেখা এই গ্রন্থে চিকিৎসক প্রথম কাতালান ধর্মনিরপেক্ষ বুদ্ধিজীবীদের প্রতিনিধিত্ব করেন যারা ব্যক্তিগত সম্মানরক্ষার জন্য লিখে থাকেন।
অপরাধজগতের বর্ণনায় এখানে দান্তের বিবরণ ব্যবহৃত হয়েছে এবং সেইসাথে পশ্চিমা বিভেদের প্রতি উদ্বিগ্ন চিন্তা প্রকাশিত হয়েছেন। কারণ এখানে বলা হয় যে ক্রিস্টেন্ডমের রাজারা বিভেদের শুরু থেকে এই বিষয়ে কোন প্রকার ভাবনা-চিন্তা করেননি। তাই পরবর্তীকালে আরাগনের প্রথম জেমস এবং পিটারকে এই সমস্যার শেষ পর্যন্ত প্রায়শ্চিত্ত করে যেতে হয়েছে।
ডলোরস মনসেরডা

ডলোরস মনসেরডা ই ভিডাল (ডলোরস মনসেরডা দে ম্যাসিয়া; বার্সেলোনা, ১৮৪৫ - ১৯১৯) একজন খ্যাতনামা স্প্যানিশ লেখক, কবি, গল্পকথক, নাট্যকার, রচনাবিদ এবং কলামলেখক ছিলেন। তিনি কাতালান সমসাময়িক বিষয়ের উপর কলাম লিখতেন। তিনি ছিলেন প্রখ্যাত শিল্পী এনরিক মনসেরডআ ই ভিডাল (১৮৫০-১৯২৬) এর বোন এবং তার মেয়ের সাথে বিয়ে হয়েছিল আধুনিকতাবাদী স্থপতি জোসেপ পুইগ ই ক্যাডাফ্যালচ। তিনি ১৮৭৫ সাল পর্যন্ত স্প্যানিশ ভাষাতেই লেখালেখি করেন এবং তারপরে কাতালানেই চালিয়ে যান। তিনি ফ্লোরাল গেমসের নিয়মিত অংশগ্রহণকারী ছিলেন। এখানে তিনি ১৮৭৮, ১৮৮২ এবং ১৮৯১ সালে পুরস্কারলাভ করেন। ১৯০৯ সালে তিনি প্রথম কোন নারী হিসেবে কাব্যপ্রতিযোগীতার বিচারকের পদ অলংকৃত করেন। একজন সাংবাদিক হিসেবেও তিনি "লা রেনেসাঁস" সাময়িকী এবং "ফেমিনাল" ম্যাগাজিনের জন্যেও লেখালেখি করেছিলেন।
গিলেম দে ক্যাবেস্টনি

গিলেম দে ক্যাবেস্টনি (; ; ১১৬২–১২১২) একজন কাতালান প্রেমমূলক গীতিকার ছিলেন। তিনি রৌসেলিনের ক্যাবেস্টানিতে জন্মগ্রহণ করেন। তিনি অনেকক্ষেত্রেই গিলহেম দে ক্যাবিস্টেইং, ক্যাবিস্ট্যাং, ক্যাবেস্টান বা ক্যাবেস্টান () প্রভৃতি পুরাতন অসিটীয় নামে পরিচিত।
"ভিডা"র উপাখ্যান অনুযায়ী, তিনি রৌসেলিন প্রাসাদের রেইমনের স্ত্রী সেরেমন্ডাকে (বা সোরেমন্ডা) ভালোবাসতেন। এটি জানার পরে রেইমন ক্যাবেস্টানের হৃদয় সেরেমন্ডাকে খাওয়ান। কি খেয়েছেন জানার পরে সেরেমন্ডা জানালা থেকে লাফ দিয়ে পড়ে আত্মহত্যা করেন। গিওভানি বোচাসিও'র "ডেকামেরন" এবং এরজা পাউন্ডের "ক্যান্টস" থেকে এই উপাখ্যান জানা যায়। পরবর্তীতে এটি জর্জ বেঞ্জামিন এবং মার্টিন ক্রিম্পের "রিটেন অন স্কিন" (২০১২) অপেরা কাহিনীর অনুপ্রেরণা ছিল। আঞ্চলিক ঐতিহাসিক জুলস ক্যানোঞ্জের অভিমত অনুযায়ী ফোর্ড ম্যাডক্স ফোর্ডের বই "প্রোভেন্স"-এ ক্যাবেস্টনিকে একজন আদি প্রেমমূলক গীতিকার হিসেবে উপস্থাপন করা হয়েছে।
মামলুক

মামলুক () দ্বারা রাজার “সম্পত্তি” বা “অধীন দাস” বোঝানো হয়।
আরো নির্দিষ্টভাবে, মামলুক দ্বারা বোঝায়,
মিশরের মামলুকরা সবচেয়ে দীর্ঘস্থায়ী মামলুক শাসন কায়েম করে। কিপচাক ও অন্যান্য অনেক তুর্কীয় জনগোষ্ঠী থেকে সংগৃহীত দাস সৈনিকদের মধ্য থেকে এই শাসন প্রতিষ্ঠিত হয়। এই দাসরা ছিল সিরকাসিয়ান ও জর্জিয়ান বংশোদ্ভূত। তবে বুরজি মামলুক সালতানাতে বলকান (আলবেনিয়ান, গ্রীক ,দক্ষিণ স্লাভিক) বংশোদ্ভূত অনেক মামলুক ছিল।
মামলুকরা সরাসরি সুলতানের তত্ত্বাবধানে দীক্ষা ও প্রশিক্ষণ গ্রহণ করতেন। সুলতান তাদের জন্য নীলনদের রাওজা দ্বীপে একটি সামরিক ঘাঁটি নির্মাণ করে দেন। এখানে মামলুকরা সামরিক প্রশিক্ষণের পাশাপাশি ধর্মীয় ও আদর্শিক দীক্ষাও গ্রহণ করতেন।
মামলুকদের মধ্যে একে অপরের সাথে অনেক ভালো সম্পর্ক ছিল। সহপাঠীদের মধ্যে ছিল 'খুশদাশিয়া' বা সাথী সম্পর্ক। আর মনিবদের সাথে ছিল ছাত্র-উস্তাদ সম্পর্ক। মনিবরা তাদের মামলুকদের সাথে গোলামের মতো ব্যবহার করতেন না; বরং উস্তাদের জন্য ছাত্রের সাথে যেমন আচার ব্যবহার করা দরকার, সেভাবেই করতেন।
সময়ের সাথে সাথে মামলুকরা বিভিন্ন মুসলিম সমাজে শক্তিশালী হয়ে উঠে। মিশর ছাড়াও লেভান্ট, মেসোপটেমিয়া ও ভারতে মামলুকরা রাজনৈতিক ও সামরিক শক্তি অর্জন করেছিল। কিছু ক্ষেত্রে সুলতানের পদ লাভ করে। অন্যান্য ক্ষেত্রে স্থানীয় আমির বা বে হিসেবে তারা দায়িত্ব পায়। মিশর ও সিরিয়ায় মামলুকরা সালতানাত প্রতিষ্ঠা করেছিল যা মামলুক সালতানাত (১২৫০-১৫১৭) বলে পরিচিত। আইন জালুতের যুদ্ধে মামলুক সালতানাত ইলখানাতের সেনাদের পরাজিত করে। ক্রুসেডারদের সাথে লড়াইয়ের মাধ্যমে ১২৯১ সালের মামলুকরা তাদেরকে সিরিয়া থেকে বিতাড়িত করে এবং ১৩০২ সালের মধ্যে ক্রুসেডের যুগ শেষ হয়।
ক্রয় করার পর মামলুকদের অবস্থান অন্যান্য দাসদের চেয়ে উপরে থাকত। অন্যান্য দাসদেরকে অস্ত্র বহন ও নির্দিষ্ট কিছু কাজ করার অনুমতি ছিল না। আইয়ুবীয় রাজবংশের সময় থেকে মুহাম্মদ আলি পাশার সময় পর্যন্ত মিশরে মামলুকদেরকে “প্রকৃত শাসক” হিসেবে বিবেচিত হত। স্বাধীন মুসলিমদের চেয়ে তাদের সামাজিক মর্যাদা উপরে ছিল।
বজিরা

বজিরা () (সময়কাল - খ্রিস্টপূর্ব চতুর্থ শতাব্দী) হর্য্যঙ্ক রাজবংশের রাজা অজাতশত্রুর পত্নী ছিলেন।
বজিরা কোশল রাজ্যের রাজা পসেনদি ও তার পত্নী মল্লিকার একমাত্র কন্যা ছিলেন। ৩৯২ খ্রিস্টপূর্বাব্দে মগধের রাজা ও পসেনদির ভগ্নীপতি বিম্বিসার তার পুত্র অজাতশত্রু কর্তৃক বন্দী হন ও পরের বছর বন্দী অবস্থায় তার মৃত্যু ঘটে। এই ঘটনায় ক্রুদ্ধ কোশল রাজ পসেনদি একদা তার ভগিনী কোশল দেবী ও বিম্বিসারের বিবাহের যৌতুক হিসেবে প্রদত্ত কাশী রাজ্য পুনরায় নিজের অধীনে নিয়ে নিলে অজাতশত্রু কোশল রাজ্যের বিরুদ্ধে যুদ্ধ ঘোষণা করেন। প্রথম যুদ্ধে অজাতশত্রু বিজয়ী হলেও পরের যুদ্ধে পরাজিত হন। কিন্তু গৌতম বুদ্ধের মতাদর্শে বিশ্বাসী পসেনদি তাকে মুক্ত করে তার কন্যা বজিরাকে তার সাথে বিবাহ দিয়ে যৌতুক হিসেবে কাশী রাজ্য ফিরিয়ে দেন। বজিরা উদয়িভদ্র নামক এক পুত্রসন্তানের জন্ম দেন, যিনি পরবর্তীকালে মগধের শাসক হিসেবে সিংহাসনে আরোহণ করেন।
উদায়িভদ্দক

উদায়িভদ্দক () বা উদয়ভদ্দ () বা উদয়ভদ্র () হর্য্যঙ্ক রাজবংশের রাজা ছিলেন, যিনি ৪৬০ খ্রিস্টপূর্বাব্দ থেকে ৪৪৪ খ্রিস্টপূর্বাব্দ পর্যন্ত মগধ শাসন করেন।
উদায়িভদ্দক মগধের শাসক অজাতশত্রু ও তার পত্নী বজিরার পুত্র ছিলেন। ৪৬০ খ্রিস্টপূর্বাব্দে তিনি তার পিতাকে হত্যা করে সিংহাসনে আরোহণ করেন ও পরবর্তী ষোল বছর মগধ শাসন করেন। ৪৪৪ খ্রিস্টপূর্বাব্দে তার পুত্র অণুরুদ্ধক তাকে হত্যা করেন।
নবুয়ত

নবুওয়াত () হলো একটি প্রক্রিয়া যাতে এক বা একাধিক বার্তা একজন নবির কাছে প্রেরণ করে এরপর অন্যান্য মানুষের কাছে পৌঁছে দেয়া হয়। এ ধরনের বার্তাতে সাধারণত স্বর্গীয় অনুপ্রেরণা, নির্দেশনা, অথবা আসন্ন ঘটনা সম্পর্কে (স্বর্গীয় জ্ঞানের তুলনা করে) বাণী অবতীর্ণ হয়। সমস্ত ইতিহাস জুড়ে, অতীন্দ্রিয় যোগাযোগ বা অদৃশ্য দর্শন নবুওয়াতের একটি সাধারণ লক্ষণ হিসেবে ব্যবহৃত হয়ে এসেছে।
নবুয়ত ইসলামের অন্যতম প্রধান গুরুত্বপূর্ণ বিষয় এবং নবী ঐশীবাণী-সংবলিত ধর্মগ্রন্থ প্রাপ্ত হলে নবী একজন রাসূলের বা বার্তাবাহকের পদবি লাভ করেন যাকে আরবীতে রিসালাত বা বার্তাবাহকত্ব বলা হয়। ইসলাম ধর্মমত অনুসারে বিভিন্ন যুগে প্রত্যেক জাতির কাছে আল্লাহ তাআলা নবি ও রাসুল পাঠিয়েছেন। 
কুরআনে বলা হয়েছে, 
রাসুলদেরকে আল্লাহ তার বাণী প্রেরণ করেছেন। কুরআনে বলা হয়েছে, 
ইসলাম অনুসারে সর্বশেষ নবী হলেন মুহাম্মাদ এবং তিনি মহাবিশ্ব ধ্বংস হওয়া অল্পকাল পূর্বে প্রেরিত হয়েছেন।
যৌনবাহিত রোগ

যৌনবাহিত রোগ () হল সেসব সংক্রামক রোগ যেগুলো সাধারণত যোনীমৈথুন, মুখমেহন, পায়ুমৈথুনসহ নানাবিধ যৌনকর্মের মাধ্যমে বিস্তার লাভ করে। একে সংক্ষেপে এসটিডি (STD) উল্লেখ করা হয়। এছাড়াও একে যৌনবাহিত সংক্রমণ (sexually transmitted infections বা STI) অথবা যৌনব্যাধি (venereal diseases বা VD) নামেও অভিহিত করা হয়। চিকিৎসা শাস্ত্রের বিখ্যাত গ্রন্থ ডেভিডসন যৌনসংক্রমণে বিভিন্ন মানব অঙ্গপ্রত্যঙ্গের নাম বর্ণনা করা হয়েছে।
উল্লেখযোগ্য কিছু যৌনবাহিত রোগের নাম হলোঃ
একে যৌন বহনযোগ্য রোগ বলা অধিক যুক্তিযুক্ত কারণ এসব রোগের কিছুসংখ্যক রোগ অন্যান্য প্রক্রিয়াতেও ছড়ায় (যেমন এইচআইভি)।
কিছু সাধারণ যৌনরোগের জীবাণুর নামঃ
স্ফুলিঙ্গ (ভাস্কর্য)

স্ফুলিঙ্গ হচ্ছে শহীদ শামসুজ্জোহার স্মৃতির উদ্দেশ্যে শহীদ শামসুজ্জোহা আবাসিক হলের মূল ফটকের পাশে একটি স্মৃতি স্মারক "স্ফুলিঙ্গ" নির্মাণ করা হয়।
স্ফুলিঙ্গ (শহীদ শামসুজ্জোহা স্মৃতি ভাস্কর্য) রাজশাহী বিশ্ববিদ্যালয়ের শহীদ শামসুজ্জোহা আবাসিক হল প্রাঙ্গনে অবস্থিত।
১৫ ফুট উচ্চতা, ৩৮ ফুট দৈর্ঘ্য ও ২৪ ফুট প্রস্থ বিশিষ্ট এই ভাস্কর্যে শহীদ শামসুজ্জোহার ৩ ফুট উচ্চ আবক্ষ প্রতিকৃতি রয়েছে। ৫ মে, ২০১২ সালে রাজশাহী বিশ্ববিদ্যালয়ের তৎকালীন উপাচার্য অধ্যাপক ড. এম আবদুস সোবহান এটি উদ্বোধন করেন। তৎকালীন হল প্রাধ্যক্ষ অধ্যাপক মর্তুজা খালেদের সার্বিক ব্যবস্থাপনা ও চারুকলা বিভাগের অধ্যাপক এস এম জাহিদ হোসেনের তত্ত্বাবধানে একই বিভাগের প্রভাষক কনক কুমার পাঠক ভাস্কর্যটি নির্মাণ করা হয়।
১৯৬৯ সালে পূর্ব পাকিস্তানের জনগণ ১৯৬৬-এর ছয় দফা ও ১১ দফা দাবিতে এবং শেখ মুজিবুর রহমানের বিরুদ্ধে আনিত আগরতলা ষড়যন্ত্র মামলার বিরুদ্ধে গণ-আন্দোলন গড়ে তোলে। ২০ জানুয়ারি পাকিস্তানি পুলিশের গুলিতে মিছিল করা অবস্থায় ছাত্র ইউনিয়নের নেতা আমানুল্লাহ আসাদুজ্জামান শহীদ হন। ১৫ ফেব্রুয়ারি ঢাকা সেনানিবাসে আগরতলা ষড়যন্ত্র মামলার অন্যতম আসামি সার্জেন্ট জহুরুল হককে হত্যা করা হয়। এই দুটি হত্যাকাণ্ডে আন্দোলন আরও বেগবান হয়ে ওঠে এবং উদ্ভূত পরিস্থিতি প্রাদেশিক সরকারের নিয়ন্ত্রণের বাইরে চলে যায়। কেন্দ্রীয় সরকার সামরিক বাহিনীর মাধ্যমে পরিস্থিতি নিয়ন্ত্রণে আনার চেষ্টা করে, সান্ধ্যকালীন আইন জারি করে। ১৮ ফেব্রুয়ারি রাজশাহী বিশ্ববিদ্যালয়ের ছাত্ররা ১৪৪ ধারা ভঙ্গ করে মিছিল করার চেষ্টা করে। আন্দোলনকারী ছাত্ররা মিছিল বের করলে অনেক ছাত্রের জীবননাশের আশঙ্কা থাকায় প্রক্টর শামসুজ্জোহা নিজের পরিচয় দিয়েছিলেন সেনাসদস্যদের। কিন্তু সেনাসদস্যরা তার কথা উপেক্ষা করে বেয়নেট দিয়ে খুঁচিয়ে তাকে হত্যা করে।
তার মৃত্যুর পরপরই তৎকালীন রাজশাহী বিশ্ববিদ্যালয় প্রশাসন তার নামানুসারে নবনির্মিত আবাসিক হলের নামকরণ করেন "শহীদ শামসুজ্জোহা হল" এবং হলের মূল ফটকের পাশে একটি স্মৃতি স্মারক "স্ফুলিঙ্গ" নির্মাণ করা হয় ২০১২ সালে।
পার্সি মেসওয়াক

পার্সি মেসওয়াক (বৈজ্ঞানিক নাম: Salvadora persica) (), হচ্ছে "সালভাডোরা" গণের একটি প্রজাতি। পারসিকা শব্দ থেকে বোঝা যায় এর উপস্থিতি ছিল প্রাচীন পারস্যে। মধ্যপ্রাচ্য, আফ্রিকা ও ভারতের মরু অঞ্চলে এই প্রজাতির উদ্ভিদ দেখতে পাওয়া যায়। পশ্চিম ভারতের মরুভূমি অঞ্চলে রাজস্থান ও গুজরাটে স্থানীয়ভাবে "খারি জাল" বা "পিলু" নামে পরিচিত। 
মোটামুটিভাবে মরু অঞ্চলের চিরহরিৎ এবং চরিত্রগতভাবে ঝুলে পড়া শাখার এই উদ্ভিদের বেঁচে থাকার জন্যে চাই পরোক্ষ জলের উপস্থিতি। লবণাক্ত মাটিতেও এটা বেশ সহজে জন্মে। একে দেখা যায় পাহাড়ের উপত্যকায়, বালির ভেতর, কখনো বা উঁইয়ের ঢিবির ওপরে।
এই গাছের কচি ডাল দিয়ে মেসওয়াক তৈরি হলেও শিকড় থেকে প্রস্তূত মেসওয়াকই ভাল। এর ভেতর সোডিয়াম, পটাশিয়াম, ক্যালসিয়ামসহ আছে দাঁত ও দাঁতের মাড়ির স্বাস্থ্যের জন্যে বিশেষ প্রয়োজনীয় ফ্লোরিন, যার পরিমাণ টুথপেস্টের দ্বিগুণ। অ্যান্টিব্যাক্টেটেরিয়াল ট্রাইক্লোসান ছাড়াও এতে আছে অ্যাস্ট্রিনজেন্ট যার কারণে রক্ত পড়া বন্ধ হয়। আরাকের ভেতরে থাকে খুব সূক্ষ্ম বালি যার জন্যে দাঁত ঝকঝকে পরিষ্কার হয়, অথচ এনামেল নষ্ট হয় না। চা, কফি আর ধূমপান করে যাদের দাঁত রং ধরে শ্রীহীন হয়ে পড়েছে তাদের জন্যে এটা খুব ভাল। নিয়মিত ব্যবহার করলে ওরাল ক্যান্সার হবার সম্ভাবনাও লোপ পায়।
শুধু মেসওয়াক হিসাবে নয়, এ গাছের আরো অনেক গুণ আছে যা সাধারণ্যে প্রচলিত নয়। এই গাছ রোপণ করে শস্যক্ষেত্রে উড়ে আসা বালি আটকানো হয়। এর ঝাল-মিষ্টি ফল থেকে তৈরি হয় অদ্ভুত পানীয়, আঠা থেকে তৈরি হয় ওষুধ আর রঙ-বার্নিশ। প্রাণীদের জন্যে খুব উপাদেয়, এর রসালো পাতা খেলে গাভীর দুধের পরিমাণ বেড়ে যায়। গাছের কাণ্ড থেকে পাওয়া যায় কয়লা। কাঠ কখনো ঘুণে ধরে না।
ইসাবেল কাইফ

ইসাবেল কাইফ (জন্ম মার্চ ২২, ১৯৮৬) একজন ব্রিটিশ ভারতীয় মডেল এবং অভিনেত্রী। তার ১৪ বছর বয়সে তিনি মডেলিং শুরু করেন। ২০১৩ সালে যুক্তরাষ্ট্র–মেক্সিকোর যৌথ প্রযোজনায় নির্মিত "মম" চলচ্চিত্রে রোসিলিন চরিত্রের মাধ্যমে অভিনয় শুরু করেন। ২০১৪ সালে, বলিউড অভিনেতা সালমান খানের প্রযোজনায় নির্মিত কানাডীয় পরিচালক জাঁ-ফ্রাসোয়া পুলিয়েটের "ডক্টর ক্যাবি" চলচ্চিত্রে সিমোন চরিত্রে অভিনয় করেন। ২০১৯ সালে আসন্ন "টাইম টু ড্যান্স" চলচ্চিত্রে একজন বলরুম ল্যাটিন নর্তকীর চরিত্রে অভিনয়ের মাধ্যমে তিনি বলিউডে অভিষেক ঘটান।
ইসাবেল ১৪ বছর বয়সে মডেলিং পেশায় যুক্ত হন। যুক্তরাষ্ট্রের লস অ্যাঞ্জেলেসে তিনি চার বছর অভিনয়, পরিচালনা এবং নৃত্য বিষয়ে শিক্ষালাভ করেন।
ইসাবেল কাইফ ২২ মার্চ ১৯৮৬ সালে হংকংয়ে জন্ম নেন তার কাশ্মীরি বাবা মোহাম্মদ কাইফ এবং ব্রিটিশ মা সুজান টার্কোটের পরিবারে। তার ছয় বোন এবং এক ভাই রয়েছে। বলিউড অভিনেত্রী ক্যাটরিনা কাইফের তার জ্যেষ্ঠ বোন। প্রাপ্তবয়স্ক চলচ্চিত্র তারকা ক্রিস্টিন টার্নার, যিনি এছাড়াও বিভিন্ন নামে পরিচিত, তার সৎবোন।
ইসাবেল যুক্তরাষ্ট্রের সান ফ্রান্সিসকোয় অ্যালায়েন্ট আন্তর্জাতিক বিশ্ববিদ্যালয় থেকে স্নাতক সম্পন্ন করেন।
ক্রিকেটের ব্যাটিং গড়ের তালিকা

কমপক্ষে ২০ ইনিংসে অংশগ্রহণকারী ক্রিকেটারদের ব্যাটিং গড়ের তালিকাকে ঘিরে অত্র নিবন্ধ রচিত হয়েছে।
টিকা: যদি ২০ ইনিংসের শর্তাবলী না রাখা হয়, তাহলে অবসর নেয়া খেলোয়াড়দের মধ্যে অ্যান্ডি গ্যানটিউমের গড় হবে ১১২.০০ যা তিনি তার একমাত্র টেস্ট ইনিংসে করেছিলেন।
টিকা: এ তালিকায় পুনরায় ২০ ইনিংসের শর্তাবলী প্রযোজ্য। উদাহরণ হিসেবে গ্যারি ব্যালেন্স ১৭ টেস্ট ইনিংসে বর্তমানে ৬৭.৯৩ গড়ে রয়েছেন।
ক্ল্যারি গ্রিমেট

ক্ল্যারেন্স ভিক্টর ক্ল্যারি গ্রিমেট (; জন্ম: ২৫ ডিসেম্বর, ১৮৯১ - মৃত্যু: ২ মে, ১৯৮০) নিউজিল্যান্ডের ডুনেডিনে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন ক্ল্যারি গ্রিমেট। ক্রিকেটবোদ্ধাদের অভিমত, ক্রিকেটের ইতিহাসে অন্যতম স্পিন বোলার তিনি। এছাড়াও তিনি ফ্লিপারের উদ্ভাবক। বড়দিনে জন্ম নেয়া গ্রিমেট প্রসঙ্গে বিল ও’রিলি বলেন, ঐ দেশ থেকে বড়দিন উপলক্ষে তিনি সর্বশ্রেষ্ঠ উপহার হিসেবে অস্ট্রেলিয়া গ্রহণ করেছে।
শৈশবে বিদ্যালয়ের একজন শিক্ষক তাকে ফাস্ট বোলিংয়ের চেয়ে স্পিন বোলিংয়ে মনোনিবেশের জন্য উদ্বুদ্ধ করেন। ওয়েলিংটনে ক্লাব ক্রিকেটের পক্ষে খেলেন তিনি। ১৭ বছর বয়সে ওয়েলিংটনের পক্ষে প্রথম-শ্রেণীর ক্রিকেটে অভিষেক ঘটে তার। ঐ সময়ে নিউজিল্যান্ড টেস্ট ক্রিকেটভূক্ত দলের মর্যাদাপ্রাপ্ত হয়নি। ফলে, ১৯১৪ সালে প্রতিবেশী অস্ট্রেলিয়ায় অভিবাসিত হন। সেখানে তিন বছর সিডনির ক্লাব ক্রিকেটে অংশ নেন।
ভিক্টোরিয়ার এক রমণীর পাণিগ্রহণ করে মেলবোর্নে চলে যান ও ভিক্টোরিয়া বুশর‌্যাঞ্জার্সের পক্ষে প্রথম-শ্রেণীর ক্রিকেটে অভিষিক্ত হন ও প্রভূতঃ সফলতা লাভ করেন। তার ন্যায় উদীয়মান বোলারের আবির্ভাবে ১৯২৩-২৪ মৌসুমে সাউথ অস্ট্রেলিয়ার প্রথম পছন্দের স্পিন বোলারের মর্যাদা নষ্ট হয়ে যায় নরম্যান উইলিয়ামসের।
৩৩ বছর বয়সে টেস্টে অংশগ্রহণের সুযোগ পান। ১৯২৪ থেকে ১৯৩৬ সময়কালে অস্ট্রেলিয়ার পক্ষে ৩৭ টেস্টে অংশ নেন। উইকেট প্রতি ২৪.২১ গড়ে ২১৬ উইকেট সংগ্রহ করেন। ১৯২৫ সালে অভিষেক টেস্টেই ইংল্যান্ডের বিপক্ষে অনুষ্ঠিত সিডনি টেস্টে দুইবার ৫-উইকেট শিকার করেন। টেস্ট ক্রিকেটের ইতিহাসে প্রথম খেলোয়াড় হিসেবে ২০০ উইকেট লাভের মাইলফলক স্পর্শ করেন তিনি। প্রতি খেলায় তিনি গড়ে ৬ উইকেট তুলে নেন।
টেস্ট জীবনের শেষ চার বছর দলীয় সঙ্গী ও বিখ্যাত লেগ স্পিনার বিল ও’রিলি’র সাথে অনেকগুলো উইকেট ভাগাভাগি করেন। সর্বমোট ২১বার পাঁচ-উইকেট ও খেলায় ৭বার ১০-উইকেট লাভ করেছেন। ডারবানে দক্ষিণ আফ্রিকার বিপক্ষে শেষ টেস্টে অংশ নেন। সিরিজে ৪৪ উইকেট পেলেও নিজ দেশে ১৯৩৬-৩৭ মৌসুমে অনুষ্ঠিত সফরকারী ইংল্যান্ডের বিপক্ষে দল থেকে বাদ পড়েন ও ফ্রাঙ্ক ওয়ার্ড তার স্থলাভিষিক্ত হন। ফলে ১৯৩৮ সালে ইংল্যান্ড সফরে তিনি যাননি।
১৯৩১ সালে উইজডেন কর্তৃক বর্ষসেরা ক্রিকেটার মনোনীত হন। ১৯৯৬ সালে প্রবর্তিত অস্ট্রেলিয়ান ক্রিকেট হল অব ফেমে প্রথম দশজন অন্তর্ভুক্ত সদস্যের একজন হিসেবে তার অন্তর্ভুক্তি ঘটে। অন্যরা হচ্ছেন - জ্যাক ব্ল্যাকহাম, ফ্রেড স্পফোর্থ, ভিক্টর ট্রাম্পার, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার, রে লিন্ডওয়াল ও ডেনিস লিলি। ৩০ সেপ্টেম্বর, ২০০৯ তারিখে আইসিসি ক্রিকেট হল অব ফেমে তার নাম অন্তর্ভুক্ত করা হয়।
২ মে, ১৯৮০ তারিখে ৮৮ বছর বয়সে অ্যাডিলেডে ক্ল্যারি গ্রিমেটের দেহাবসান ঘটে।
অজিত কেশকম্বলী

অজিত কেশকম্বলী (; ) গৌতম বুদ্ধের সমসাময়িক একজন ভারতীয় বস্তুবাদী দার্শনিক ছিলেন।
অজিত কেশকম্বলীর দর্শন সম্বন্ধে সুত্তপিটকের দীঘনিকায় সামঞ্ঞফলসুত্ত সহ মজ্ঝিমনিকায়ের বিভিন্ন সুত্তে উল্লেখ রয়েছে। তার মতে, মানুষ অগ্নি, বায়ু, জল ও ক্ষিতি এই চারটি বস্তুগত উপাদান বা চতুর্ভূত দ্বারা নির্মিত। মৃত্যুর পর দেহের অংশ হিসেবে ক্ষিতি পৃথিবীতে, বায়ু বায়ুতে, জল জলে ও অগ্নি অগ্নিতেই বিলীন হয়, মৃত্যুর পর আর কিহুর অস্তিত্ব থাকে না। পরলোক বা পুনর্জন্মকে তিনি খণ্ডন করেছেন, সেই কারণে এক জন্মের পাপ-পুণ্যের ফল অপর জন্মে ভোগ করা যায়, এই কর্মফলের ধারণাকেও তিনি খণ্ডিত করেছেন।
পেট্রাপোল

পেট্রাপোল হল ভারতের পশ্চিমবঙ্গের উত্তর চব্বিশ পরগণার অন্তর্গত ইন্দো-বাংলাদেশ পেট্রাপোল-বেনাপোল সীমান্ত চেকপয়েন্টের একটি। এটি দক্ষিণবঙ্গের একমাত্র স্থলবন্দর এবং এশিয়ার বৃহত্তম স্থল শুল্ক-স্টেশন।
বর্তমানে এই পেট্রাপোলকে কেন্দ্র করে এক বিশাল অর্থনীতিক কর্মকাণ্ড গড়ে উঠেছে।
কলকাতা থেকে ৯৫ কিলোমিটার দূরে জাতীয় সড়ক ৩৫ এর উপর অবস্থিত। এর নিকটতম শহর ও রেলস্টেশন হল বনগাঁ।
২০১১ সালের জনগননায় পেট্রোপলের মোট জনসংখ্যা হয়েছে ১,৭৭৮ জন।এর মধ্যে ৯২১ জন পুরুষ ও ৮৫৭ জন মহিলা।
অটোমেটেড টেলার মেশিন

অটোমেটেড টেলার মেশিন বা অটোমেটিক টেলার মেশিন (এটিএম, আমেরিকান, অস্ট্রেলিয়, সিঙ্গাপুরী, ভারতীয়, মালদ্বীপের, হিবার্নো এবং শ্রীলঙ্কান ইংরেজি), অটোমেটেড ব্যাংকিং মেশিন নামে পরিচিত, (এবিএম, কানাডীয় ইংরেজি), ক্যাশ মেশিন, ক্যাশপয়েন্ট, ক্যাশলাইন, বা কথ্য ভাষায় দেয়ালের মধ্যে ছিদ্র (ব্রিটিশ এবং দক্ষিণ আফ্রিকান ইংরেজি), একটি ইলেকট্রনিক টেলিযোগাযোগ ডিভাইস যা কোন কেরানি বা ব্যাংক টেলার বা কোষাধ্যক্ষের প্রয়োজন ছাড়াই কোন আর্থিক প্রতিষ্ঠানের গ্রাহকদের আর্থিক লেনদেন বিশেষ করে নগদ টাকা তোলার কাজ সম্পাদন করতে সক্ষম।
এই যন্ত্রের ধারণা প্রথম স্কটল্যান্ডের অধিবাসী জন শেফার্ড ব্যারনের ভাবনাতে আসে। চকলেট ভেন্ডিং মেশিন (চকলেট বিক্রি কারার স্বয়ংক্রিয় যন্ত্র) দেখেই তিনি এটিএম তৈরি করার কথা ভাবেন। ১৯৬৭ সালের ২৭ জুন লন্ডনে বার্কলেস ব্যাংকের এনফিল্ড শাখায় প্রথম এটিএম স্থাপন করা হয়। মেশিনটি পিন (পার্সোনাল আইডেন্টিফিকেশন নাম্বার) নম্বরের ভিত্তিতে কাজ করতো। আরো কিছু যোগ করে বলা যেতে পারে ব্যাংকিং লেনদেনকে আরো সহজ করার জন্য এটিএম এর পাশাপাশি এখন সি আর এম (ক্যাশ রিসাইকেল মেশিন এসেছে। যার সাহায্যে টাকা উত্তোলন ছাড়াও জমা দেয়া যাবে। দিন দিন এই মেশিনের ব্যবহার বাড়ছে। বাংলাদেশে দিন দিন এটিএম এর সংখ্যা বাড়ছে। যেভাবে কাজ করে এটিএম মেশিন - প্রথমে আমরা কার্ড প্রবেশ করার পর পিন নাম্বার চাপতে হয়। তারপর পিন নাম্বার আইডেন্টিটি চেক হবার পর তার রিকুয়েস্ট ব্যাংকের এটিএম এর সুইচে যায়। তারপর সেখান থেকে ভেরিফাই হলে একাউন্ট এর টাকা উত্তোলন করা যায়। এই প্রক্রিয়া মাত্র কয়েক ন্যানো সেকেন্ড এর মধ্যেই সম্পন্ন হয় আর গ্রাহক টাকা পায়।
ডারবান আন্তর্জাতিক চলচ্চিত্র উৎসব

ডারবান আন্তর্জাতিক চলচ্চিত্র উৎসব একটি বার্ষিক চলচ্চিত্র উৎসব যেটি দক্ষিণ আফ্রিকার কোয়া-জুলু নাটাল প্রদেশের ডারবান শহরে অনুষ্ঠিত হয়। ১৯৭৯ সালে প্রতিষ্ঠিত উৎসবটি দক্ষিণ আফ্রিকার প্রাচীনতম ও বৃহত্তম চলচ্চিত্র উৎসব। এখানে দক্ষিণ আফ্রিকা, আফ্রিকা এবং আন্তর্জাতিক চলচ্চিত্রের সেরা ৩০০ বিভাগে পুরস্কার দেয়া হয়। এর মধ্যে বেশিরভাগই হয় আফ্রিকার না হয় দক্ষিণ আফ্রিকার চলচ্চিত্র। এই উৎসবে চলচ্চিত্র নির্মাতা কর্মশালা, চলচ্চিত্র বিষয়ক সেমিনার, আলোচনা ফোরাম, এবং বহিঃপ্রচার কার্যক্রম পরিচালনা করা হয় যার মধ্যে আছে দূরবর্তী অঞ্চলে চলচ্চিত্র প্রদর্শন, যেখানে চলচ্চিত্র প্রদর্শন হয় না এবং আরও অনেক কিছু।
ডারবান আন্তর্জাতিক চলচ্চিত্র উৎসবে তিনটি প্রতিযোগিতামূলক শাখায় চলচ্চিত্র প্রদর্শিত হয়, সেগুলো হল:
ডারবান আন্তর্জাতিক চলচ্চিত্র উৎসবে নিন্মোক্ত পুরস্কার প্রদান করা হয়:
যৌন প্রজনন

যৌন প্রজনন () হল বিবর্তনগতভাবে উন্নত প্রাণী এবং উদ্ভিদের প্রজনন পদ্ধতি। কিছু মনেরা, প্রোটিস্টা এবং ছত্রাকও অযৌন জননের পাশাপাশি এই পদ্ধতিতে প্রজনন ক্রিয়া সম্পন্ন করে। যৌন প্রজননকারী জীবগণ দুটি আলাদা যৌনতা বা লিঙ্গবিশিষ্ট হয়। যথাঃ স্ত্রী ও পুরুষ। তবে কিছু উভলিঙ্গী (hermaphrodite) জীবদের একই দেহে স্ত্রী এবং পুরুষ গ্যামেট তৈরি হয়। যেমনঃ কুমড়ো গাছ। স্ত্রী ফুলের ডিম্বাণু পুরুষ ফুলের পরাগ রেণু দ্বারা নিষিক্ত হয়ে ফল উৎপন্ন হয় । এই প্রক্রিয়াটি বেশ কিছু ধাপে সম্পন্ন হয়।
অযৌন প্রজনন

অযৌন প্রজনন () হলো যৌনতাবিহীন বংশবৃদ্ধি প্রক্রিয়া।
মিয়োসিস প্রক্রিয়ায় জনন কোষ বা গ্যামেট তৈরি এবং দুটি ভিন্ন লিঙ্গের গ্যামেটের সংযুক্তি ব্যতিরেকে একটিমাত্র জীবদেহ থেকে স্বতন্ত্র অপত্য উদ্ভিদ সৃষ্টি হওয়ার ঘটনাকে অযৌন জনন বলে। এই প্রজনন প্রক্রিয়ায় একটিমাত্র জীব নিজের অবিকল প্রতিলিপি বা ক্লোন তৈরি করে। ফলে, মাতৃ জীব এবং প্রতিলিপিত নতুন জীবের জিনের গঠন সম্পূর্ণ অপরিবর্তিত থাকে।
এককোষী জীবদেহে (মনেরা ও প্রোটিস্টা) অযৌন জনন সর্বাধিক পরিলক্ষিত হয়। এছাড়া বিবর্তনগতভাবে অনুন্নত জীবেরাও অযৌন পদ্ধতিতে জনন ক্রিয়া সম্পন্ন করে। উন্নত উদ্ভিদদের ক্ষেত্রে অঙ্গজ জননের মাধ্যমে অযৌন জনন ঘটে। মেরুদণ্ডী এবং উন্নত অমেরুদণ্ডী প্রাণীদের ক্ষেত্রে অযৌন জনন সাধারণত ঘটে না।
বিপুল বৈচিত্র্যময় জীবজগতে প্রতিটি জীব তার নিজস্ব জনন পদ্ধতিতে বিবর্তিত হয়েছে। এই প্রজনন পদ্ধতি জীবের বাসস্থান, আভ্যন্তরীণ শারীরিক গঠন এবং আরও অন্যান্য নিয়ামক দ্বারা নির্ধারিত হয়। বিভাজন (Fission), কোরকোদ্গম (Budding), রেণু উৎপাদন (Sporulation), গেমা গঠন (Gemmae formation), খণ্ডীভবন ও পুনরুৎপাদন (Fragmentation & Regeneration), অঙ্গজ জনন (Vegetative propagation) এবং অন্যান্য উপায়ে অযৌন জনন সংঘটিত হয়।
এক্ষেত্রে মাতৃ জীবদেহ মাইটোসিস প্রক্রিয়ায় দুই বা ততোধিক ভাগে বিভাজিত হয়ে স্বতন্ত্র অপত্যে পরিণত হয়। অ্যামিবা(দ্বি-বিভাজন), প্লাজমোডিয়াম(বহুবিভাজন), প্যারামিসিয়ামের ক্ষেত্রে এই প্রকারের অযৌন জনন দেখা যায়।
এক্ষেত্রে মাতৃ জীবদেহের উপরিতল থেকে এককোশী বা বহুকোশী উপবৃদ্ধি বা 'কোরক' উৎপন্ন হয়। ক্রমান্বয়ে বৃদ্ধিপ্রাপ্ত কোরক একসময় মাতৃ জীবদেহ থেকে বিচ্ছিন্ন হয়ে নতুন অপত্য জীবের সৃষ্টি হয়। ইস্ট, হাইড্রার ক্ষেত্রে এই প্রকারের অযৌন জনন দেখা যায়।
'রেণু' হল মাইটোসিস প্রক্রিয়ায় বিভাজিত ক্ষুদ্র, এককোশী, পাতলা বা পুরু প্রাচীর বিশিষ্ট জনন একক। এই রেণুগুলি ছড়িয়ে পড়ার পরে অঙ্কুরিত হয়ে স্বতন্ত্র জীবের জন্ম দেয়। মনেরা, প্রোটিস্টা, ছত্রাক ও অ্যালগির সদস্যদের মধ্যে রেণু উৎপাদনের ঘটনা সচরাচর পরিলক্ষিত হয়। এই অযৌন রেণু বিভিন্ন প্রকারের হয়। যেমনঃ ওইডিয়া, কনিডিয়া, চলরেণু (Zoospores), স্পোরাঞ্জিওস্পোর, ক্ল্যামাইডোস্পোর ইত্যাদি।
কমনওয়েলথ একাদশ ক্রিকেট দল

কমনওয়েলথ একাদশ ক্রিকেট দল ১৯৪৯ থেকে ১৯৬৮ সালের মধ্যে শতাধিক প্রথম-শ্রেণীর ক্রিকেট খেলায় অংশগ্রহণ করে। মূলতঃ ইংরেজ, অস্ট্রেলীয় এবং ওয়েস্ট ইন্ডিয়ানদের নিয়ে দলের পদচারণা শুরু হয়। দলটি ভারত উপমহাদেশেও সফর করে। পরবর্তীতে ইংল্যান্ডের প্রথম-শ্রেণীর ক্রিকেটে অংশ নেয়। এছাড়াও দলটি দক্ষিণ আফ্রিকা ও রোডেশিয়া সফর করেছিল।
১৯৪৯-৫০ মৌসুমে জক লিভিংস্টোনের নেতৃত্বে কমনওয়েলথ দল ভারতে ১৭, সিলনে ২ ও পাকিস্তানে ২টি প্রথম-শ্রেণীর খেলায় অংশ নেয়। ১৯৫০-৫১ মৌসুমে লেস অ্যামিস দলের নেতৃত্ব দেন। ভারতের বিপক্ষে ২৫টি ও সিলনের বিপক্ষে ২টি খেলায় অংশগ্রহণ করে। অস্ট্রেলীয় বেন বার্নেটের নেতৃত্বে ১৯৫৩-৫৪ মৌসুমে ২২টি প্রথম-শ্রেণীর ক্রিকেটে অংশ নেয়ার জন্য ভারত সফর করে। ১৯৬৪-৬৫ মৌসুমে পিটার রিচার্ডসনের নেতৃত্বে কমনওয়েলথ দল ভারতের বিপক্ষে একটিমাত্র খেলায় অংশগ্রহণ করে। কিন্তু পাকিস্তান সফরে তারা ১৪ খেলায় অংশ নেয়। ১৯৬৭-৬৮ মৌসুমে রিচি বেনো’র দল পাকিস্তান সফরে যায়। তন্মধ্যে কিছু খেলায় রজার প্রাইডক্স ও টনি লুইস দলের অধিনায়ক ছিলেন।
অক্টোবর, ১৯৫৯ সালে কমনওয়েলথ একাদশ তিনটি প্রথম-শ্রেণীর খেলায় অংশগ্রহণের উদ্দেশ্যে দক্ষিণ আফ্রিকা সফর করে। এছাড়াও, সেপ্টেম্বর, ১৯৬২ আরও দু’টি খেলায় অংশগ্রহণের জন্য রোডেশিয়া গমন করে।
বাদ-বাকী সবগুলো খেলাই ইংল্যান্ডে অনুষ্ঠিত হয়। অধিকাংশ খেলাই ইংল্যান্ড একাদশের বিপক্ষে হয়েছিল। ব্যতিক্রম হিসেবে ১৯৫২ সালে সফরকারী ভারত ও ১৯৫৩ সালে এসেক্সের বিপক্ষে মাঠে নামে কমনওয়েলথ একাদশ।
আবু হেনা রনি

আবু হেনা রনি (জন্ম: ডিসেম্বর ১৪, ১৯৮৭) একজন বাংলাদেশী স্ট্যান্ড-আপ কমেডিয়ান, অভিনেতা, উপস্থাপক ও মডেল। তিনি ২০১১ সালে মীরাক্কেল আক্কেল চ্যালেঞ্জার্স ৬ এ বিজয়ী হন।
রনি নাটোরের সিংড়া উপজেলার চলনবিল অধ্যুষিত ৫ নং চামারী ইউনিয়নের বিলদহর গ্রামে ১৯৮৭ সালের ১৪ ডিসেম্বর জন্ম নেন। তার বাবা আব্দুল লতিফ একজন অবসরপ্রাপ্ত বিদ্যালয় শিক্ষক এবং মা বিনা বেগম একজন গৃহিণী। চার ভাইয়ের মধ্যে রনি দ্বিতীয়।
একান্নবিঘা প্রাথমিক বিদ্যালয়ে তার শিক্ষাজীবন শুরু। এরপর বিজ্ঞান বিভাগের ছাত্র হিসেবে, বিলদহর উচ্চ বিদ্যালয় থেকে মাধ্যমিক (এসএসসি) এবং বরেন্দ্র সরকারি কলেজ হতে উচ্চ-মাধ্যমিক (এইচএসসি) পাশ করেন। পরবর্তীতে রাজশাহী বিশ্ববিদ্যালয়ে নাট্যকলা ও সঙ্গীত বিভাগ থেকে তিনি স্নাতক ও স্নাতকোত্তর সম্পন্ন করেন।
ছেলেবেলা থেকেই কৌতুক উপস্থাপনার মাধ্যমে বন্ধুদের আনন্দ দেয়ার চেষ্টা করতেন রনি। ২০১০ সালে এনটিভিতে প্রচারিত "হা-শো" অনুষ্ঠানে তিনি প্রথম কৌতুক উপস্থাপনে অংশ নেন। পরবর্তীতে জুলাই ২০১১ সালে, ভারতের জি বাংলায় প্রচারিত কমেডি শো মীরাক্কেলে অংশগ্রহণ করেন। এই অনুষ্ঠানের প্রথম ৪০টি পর্বে অংশ নিয়ে তার ২৫টিতে তিনি একক ও যৌথভাবে প্রথম স্থান অধিকার করেন। ২০১১ সালের শেষে মীরাক্কেল আক্কেল চ্যালেঞ্জার ৬-এর চ্যাম্পিয়ন হন তিনি।
বর্তমানে তিনি নতুন কৌতুক অভিনেতা তৈরির পাশাপাশি বাংলাদেশে কৌতুকে আরও জনপ্রিয় করার লক্ষে ‘বুনো পায়রা’ নামে একটি প্রতিষ্ঠান পরিচালনা করেন। তিনি বাংলাদেশ কমেডি ক্লাবের উদ্যোগে দেশের ৬৪ জেলায় ৬৪টি কমেডি ক্লাব তৈরি করেছেন এবং কোনো কোনো ক্ষেত্রে তা থানা পর্যায়েও পৌছে গেছে। এছাড়া রাজশাহী বিশ্ববিদ্যালয়েও একটি কমেডি ক্লাব রয়েছে । এ সকল কমেডি ক্লাবের রক্ষনাবেক্ষন এর দায়িত্ব ক্লাবের সদস্যরাই পালন করে থাকে । তবে কেন্দ্রীয় ভাবে সকল ক্লাবই বুনোপায়রা ও বাংলাদেশ কমেডি ক্লাবের নিকট দায়বদ্ধ ।
কৌতুক অভিনয়ের পাশাপাশি তিনি নিয়মিত বিভিন্ন টিভি চ্যানেলে উপস্থাপনা করছেন। এর মধ্যে গাজী টিভিতে "আজকের অনন্যা", এটিএন বাংলায় "কমেডি আওয়ার" ও "সিনে মিউজিক", বাংলাভিশনে "ক্ষুদে রসিকরাজ" এবং বৈশাখী টিভিতে "যাদুর শহর" উল্লেখযোগ্য।
রনি "কাকতাড়ুয়ার দেশে", "চতুষ্কোণ" ইত্যাদি টেলিভিশন নাটকে অভিনয় করেছেন।
স্বপ্ন যে তুই চলচ্চিত্রে অভিনয়ের মাধ্যমে তিনি বাংলা চলচ্চিত্রে অভিষেক ঘটান। এরপর অভিনয় করেন তন্ময় তানসেনের পরিচালনায় "পদ্ম পাতার জল" (২০১৫) চলচ্চিত্রে বিষু চরিত্রে অভিনয় করেছেন।
মীরাক্কেল আক্কেল চ্যালেঞ্জার্সে বিজয়ের পর ২০১৪ সালে একুশে গ্রন্থমেলায় "মীরাক্কেল জোকস্ ল্যাও ঠ্যালা" শিরোনামে কৌতুক বিষয়ক তার প্রথম বই প্রকাশিত হয়। ২০১৫ সালে "আনন্দ টাই মাটি" শিরোনমে তার আরেকটি বই প্রকাশিত হয়।
বাঁকসিয়া

বাঁকসিয়া (বৈজ্ঞানিক নাম:Banksia) হচ্ছে প্রোটিয়াসি পরিবারের প্রায় ১৭০ প্রজাতিবিশিষ্ট একটি গণের নাম। এটি গুল্ম জাতীয় গাছ।আদি নিবাস অস্ট্রেলিয়া। এদের ফুল আলাদাভাবে ১০০ থেকে ১০০০ টি পর্যন্ত ছোট ফুলের সমন্বয়ে একটি ফুল। প্রাকৃতিকভাবে নিজেকে রক্ষা করার অদ্ভুত উপায় রয়েছে বাঁকসিয়া ফলের, ফলের আবরণ বিভিন্ন প্রাণিকুল ও আগুন থেকে বীজকে রক্ষা করতে সক্ষম। অনেক সময় দেখা গেছে সমস্ত গাছ, ফুল সব পুড়ে গেলেও বীজ অক্ষত রয়েছে। ফুল ফুটলে সাধারণত হলুদ রঙ থেকে লাল রঙে পরিবর্তিত হয়। হেমন্ত থেকে বসন্ত পর্যন্ত ফুলের সময় কাল। বাঁকসিয়ার ফল এতো বেশি শক্ত যে এর থেকে বীজ সংগ্রহ করতে চাইলে ওভেনে ১২০-১৪০ সেলসিয়াস তাপমাত্রায় এক ঘণ্টা রেখে দিলে ফল ফেটে গিয়ে বীজ বের হয়ে আসবে।
"বাঁকসিয়া" গাছ বা গুল্ম হিসেবে জন্মায়। গাছগুলো উঁচু প্রজাতি, যেমন, "B. integrifolia" (সমুদ্রতীরের বাঁকসিয়া) এবং "B. seminuda" (নদী বাকসিয়া), প্রায় সাধারণত ১৫ মিটার উঁচু, কিছু এমনকি ৩০ মিটার পর্যন্ত উঁচু হতে পারে।
রাজীব

ওয়াসীমুল বারী রাজীব (জানুয়ারি ১, ১৯৫২–নভেম্বর ১৪, ২০০৪) যিনি রাজীব নামেই বেশি পরিচিত, ছিলেন একজন বাংলাদেশী অভিনেতা। তিনি প্রায় চার শতাধিক বাংলা চলচ্চিত্রে অভিনয় করেছেন। খলনায়ক হিসেবে সফল হলেও অনেক চলচ্চিত্রে ভিন্ন চরিত্রেও অভিনয় করেছেন তিনি। তার উল্লেখযোগ্য চলচ্চিত্রের মধ্য রয়েছে তিনি "দাঙ্গা" (১৯৯২), "হাঙর নদী গ্রেনেড" (১৯৯৭), "ভাত দে" (১৯৮৪) প্রভৃতি। ১৯৮২ সালে কাজী হায়াৎ-এর ‘খোকন সোনা’ নামের একটি সিনেমা দিয়ে চলচ্চিত্রে অভিষেক হয় রাজীবের।
বাংলাদেশের চলচ্চিত্র জগতে তার অবদানের জন্য তিনি চার বার জাতীয় চলচ্চিত্র পুরস্কারের পেয়েছেন।
তার স্ত্রীর নাম ইসমত আরা। এই দম্পতির পাঁচ সন্তান। তিন ছেলে, প্রথম দুই ছেলে সন্তান জমজ ছিলেন-এরা ১৯৯৬ সালে দুর্ঘটনায় নৌকা ডুবে মৃত্যুবরণ করেন। তৃতীয় ছেলের নাম সায়নুল বারী দ্বীপ। দুই মেয়ে- নাম রানিসা রাজীব ও রাইসা রাজীব।
রাজীব বাংলাদেশ জাতীয়তাবাদী দলের (বিএনপি) অঙ্গ সংগঠন জাতীয়তাবাদী সামাজিক ও সাংস্কৃতিক সংসদের (জাসাস) প্রতিষ্ঠাতা সাংগঠনিক সম্পাদক ছিলেন। পরে সাধারণ সম্পাদক ও মৃত্যুর আগ পর্যন্ত এর সভাপতি হিসাবে দায়িত্ব পালন করে গেছেন।
রাজিব ২০০৪ সালের ১৪ নভেম্বর ক্যান্সারে আক্রান্ত্র হয়ে ৫২ বছর বয়সে মৃত্যুবরণ করেন। ঢাকার উত্তরার ৪ নম্বর সেক্টরে সিটি করপোরেশনের কবরস্থানে তাকে সমাহিত করা হয়।
ভোলাব শহীদ স্মৃতি উচ্চ বিদ্যালয়

ভোলাব শহীদ স্মৃতি উচ্চ বিদ্যালয় বাংলাদেশের ঢাকা বিভাগের নারায়ণগঞ্জ জেলায় অবস্থিত একটি বিদ্যালয়।
বিদ্যালয়টি বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার অধীনে ভোলাব ইউনিয়নে অবস্থিত।
বিদ্যালয়টি ১৯৭০ সনের ১২ই জানুয়ারি শীতলক্ষ্যা নদীর পূর্ব পাশে প্রতিষ্ঠিত হয়। ১৯৭১ সালে বাংলাদেশের স্বাধীনতা যুদ্ধ চলাকালে বিদ্যালয়টি মুক্তিযোদ্ধাদের ক্যাম্প হিসেবে ব্যবহৃত হয়। ফলে ১৯৭১ সালের ২৮ নভেম্বর বিদ্যালয়টি সম্পূর্ণ পুড়িয়ে ফেলা হয় এবং একই দিনে ঘটনাস্থলে তিন জন মুক্তিযোদ্ধা নিহত হয়। পরবর্তীতে মুক্তিযোদ্ধাদের স্মৃতি রক্ষার্থে বিদ্যালয়টির নামকরণ করা হয় "ভোলাব শহীদ স্মৃতি উচ্চ বিদ্যালয়"। ২০১৫ সালের ২৭ ফেব্রুয়ারি বিদ্যালয় প্রাঙ্গনে একটি "মুক্তিযোদ্ধা ভবন" প্রতিষ্ঠা করা হয়।
এইস.এস.সি পরীক্ষাঃ
সমারসেট কাউন্টি ক্রিকেট ক্লাব

সমারসেট কাউন্টি ক্রিকেট ক্লাব ১৮টি প্রধান কাউন্টি ক্লাবের অন্যতম। ইংল্যান্ড এবং ওয়েলসের ঘরোয়া ক্রিকেট অবকাঠামোয় অবস্থান করে ঐতিহাসিক কাউন্টি হিসেবে বিবেচিত সমারসেটের প্রতিনিধিত্বকারী ক্লাব দল এটি। "সমারসেট সাব্রেস" ক্লাবের সীমিত ওভারের দল ছিল। বর্তমানে এটি শুধু "সমারসেট" নামেই পরিচিতি বহন করছে।
টনটনের কাউন্টি গ্রাউন্ডে ক্লাবের সদর দফতর অবস্থিত। ডেভনের সিডমাউথে সমারসেটের ভদ্রমহোদয়গণ ও ডেভনের ভদ্রমহোদয়গণের মধ্যকার খেলার পর ১৮৭৫ সালে সমারসেট কাউন্টি ক্রিকেট ক্লাব গঠনের সিদ্ধান্ত চূড়ান্ত হয়। দুইদিনের খেলায় সমারসেট আট উইকেটে জয় পায়। সমারসেটের ভদ্রমহোদয়গণ ও তাদের বন্ধুগণ সভায় ঐকমত্য পোষণ করেন যে, সমারসেটের নিজস্ব কাউন্টি ক্রিকেট ক্লাব থাকা প্রয়োজন। ইংরেজ প্রথম-শ্রেণীর ক্রিকেটে প্রতিনিধিত্বকারী সকল ক্লাবের মধ্যে কেবলমাত্র সমারসেট ক্লাবই নিজস্ব সীমানার বাইরে গঠিত হয়েছে।
১৮৭৫ সালে সমারসেট ক্লাব প্রতিষ্ঠিত হয় ও ১৮৮২ সালে প্রথম-শ্রেণীর ক্রিকেটে খেলার মর্যাদা পায়। পরবর্তীতে পুনরায় ১৮৯১ সালে প্রথম-শ্রেণীর ক্রিকেটে খেলার মর্যাদা লাভ করে। প্রাচীনতম কাউন্টি ক্লাব হলেও অদ্যাবধি কাউন্টি চ্যাম্পিয়নশীপের শিরোপা লাভ করতে ব্যর্থ হয়। তবে, ২০০১, ২০১০ ও ২০১২ সালে দলটি দ্বিতীয় স্থানে অবস্থান করেছিল। ১৯৭০-এর দশকের শেষার্ধ্বে ১৯৭৯ সালে প্রথমবারের মতো জিলেট কাপ ও জন প্লেয়ার লীগের শিরোপা জয় করে। পরবর্তীত একদিনের ক্রিকেটে আরও দুইবার জিলেট কাপ, দুইবার বেনসন এন্ড হেজেস কাপ ও জন প্লেয়ার লীগের শিরোপা জয় করেছিল। ২০০৩ সালে টুয়েন্টি২০ ক্রিকেট প্রতিযোগিতার সূচনা ঘটলে দলটি চারবার ফাইনালে পৌঁছুতে সক্ষম হয় ও ২০০৫ সালে প্রতিযোগিতার চ্যাম্পিয়ন হয়।
টনটনের কাউন্টি গ্রাউন্ডেই দলের প্রায় সবগুলো খেলা অনুষ্ঠিত হয়েছে। ২০১২ ও ২০১৫ সালে প্রথম-শ্রেণীর খেলাসহ অন্যান্য খেলা ২০০৫ সাল থেকে টনটন ভেলে এমসিসি ইউনিভার্সিটিজ দলগুলোর বিপক্ষে খেলেছে। ক্লাবের দ্বিতীয় একাদশেরও নিয়মিত মাঠ হিসেবে টনটন ভেল পরিচিত। অতীতে ক্ল্যারেন্স পার্ক, ওয়েস্টন-সুপার-মেয়ার ও বাথের রিক্রিয়েশন গ্রাউন্ডে অনেকগুলো খেলায় অংশ নেয়।
১৩ জুলাই, ১৭৫১ তারিখে সমারসেট তাদের সর্বপ্রথম খেলায় অংশগ্রহণ করে। প্রিন্স অব ওয়েলস ফ্রেডেরিকের স্মৃতির উদ্দেশ্যে এ খেলাটির আয়োজন করা হয়। ফ্রেডেরিক ক্রিকেট খেলার অন্যতম পৃষ্ঠপোষক ছিলেন।
ঘাটেশ্বর

ঘাটেশ্বর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল দুইটি আটচালা শিবমন্দির।
১২৬২ বঙ্গাব্দে রাণী রাসমণির দেওয়ান হরিনারায়ণ বসু ১৬ ফুট ৪ ইঞ্চি X ১৫ ফুট মাপের ও ৩০ ফুট উচ্চ একটি পূর্বমুখী প্রতিষ্ঠালিপিহীন আটচালা শিবমন্দির প্রতিষ্ঠা করেন। ১০ ফুট ৩ ইঞ্চি X ৭ ফুট ৪ ইঞ্চি। ১৩ ফুট ৭ ইঞ্চি X ১৩ ফুট ৪ ইঞ্চি মাপের মন্দিরের আয়তাকার গর্ভগৃহে পাশখিলান ও পেণ্ডেনটিভ করে গম্বুজাকারে নির্মিত। মন্দিরের শিবলিঙ্গে হরিনারায়ণ বসুর পিতা কৃষ্ণচন্দ্র বসুর নাম উৎকীর্ণ
ঊনবিংশ শতাব্দীর প্রথমার্ধে স্থানীয় ঘোষচৌধুরী পরিবার দ্বারা ২৪ ফুট ৯ ইঞ্চি X ২১ ফুট ৩ ইঞ্চি মাপের ও ৩০ ফুট উচ্চ একটি দক্ষিণমুখী আটচালা শিবমন্দির নির্মিত হয়। মন্দিরে আয়নিক ক্যাপিটাল ও ফ্যানেলাইটের প্রয়োগ করা হয়েছে।
ঊনবিংশ শতাব্দীর নব্বইয়ের দশকে এই গ্রামে একটি পুকুর সংস্কারের সময় তিনটি প্রাচীন জৈনমূর্তি আবিষ্কৃত হয়। এর মধ্যে একটি তীর্থঙ্কর আদিনাথের মূর্তি কলকাতা শহরে আশুতোষ সংগ্রহালয়ে সংরক্ষিত রয়েছে।
চন্দনদহ

চন্দনদহ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ব্রিটিশ আমলে নির্মিত একটি নীলকুঠি।
চন্দনদহ গ্রামের প্রাথমিক বিদ্যালয়ের নিকটে ৪০ ফুট X ১৩ ফুট ৬ ইঞ্চি মাপের ও ১৫ ফুট উচ্চ জীর্ণ ও ধ্বংসপ্রায় একটি নীলকুঠি অবস্থিত। এই নীলকুঠির উত্তর ও দক্ষিণ দিকে ১১ ফুট ৬ ইঞ্চি X ১১ ফুট ৬ ইঞ্চি মাপের দুইটি বর্গাকৃতি গম্বুজাকৃতি ছাদ বিশিষ্ট কক্ষ অবস্থিত। বাড়িটি নির্মাণে ২১ X ১৪ X ৫ ঘন সেন্টিমিটার মাপের ইট ব্যবহৃত হয়েছে। বর্তমানে এই বাড়িটিকে হিন্দু ও মুসলিম ধর্ম্বাবলম্বী উভয় সম্প্রদায়ের মানুষ বিভিন্ন ধর্মীয় আচার পালনের জন্য ব্যবহার করে থাকেন।